Ugljevik: Uručeni podsticaji poljoprivrednicima - UGLJEVIK.INFO\nNačelnik opštine Ugljevik Vasilije Perić uručio je danas rješenja o podsticaju za 50 poljoprivrednih proizvođa u ukupnom iznosu od 50.000 KM.\nPerić je istakao da će za privrednike i poljoprivrednike za ovu godinu iz budžeta opštine Ugljevik biti izdvojeno ukupno 350.000 KM.\n“Danas smo dodijelili podsticaj za sve poljoprivrednike koji su nabavljali poljorivrednu mehanizaciju u protekloj godini, a pravilnikom je predviđeno da se za svaku nabavku mahanizacije da podsticaj 30 odsto od ukupnog iznosa vrijednosti nabavke”, rekao je Perić novinarima.\nOn je dodao da opština na ovaj način želi da stimuliše poljoprivredne proizvođače da obnavljaju poljoprivrednu mehanizaciju, što će kao rezultat imati bolju produktivnost.\nPerić je naglasio da bez jakih sela nema opstanka stanovništva.\n“Imamo posebnu liniju pomoći za nove zasade, pčelare, kao i nabavku kvalitetnih muznih grla. Ugljevički voćari su najveći proizvođači i izvoznici šljive u Srpskoj”, naveo je Perić.\nPerić je pozvao sve poljoprivredne proizvođače koji nabavljaju poljoprivrednu mehanizaciju da se obrate za podsticaj u toku ove godine.\nVoćar Savo Milošević iz Tutnjevca kod Ugljevika, koji ima zasad šljive od tri hektara zemljišta, zahvalio je rukovodstvu opštine za podršku.\n“Voćarstvo iziskuje velika ulaganja i podsticaj nam dobro dođe, nabavio sam poljoprivrednu mašinu `tarup`, koja je neophodna za svakog voćarskog proizvođača i dobio sam podsticaj”, rekao je Milošević.\nNAJVEĆI ZLOČIN ĐOKOVIĆA Nole je bio dobrodošao kao treći dok je gubio od Federera i Nadala


Vesti online / Vesti / Svet / Izlazak Turske iz NATO - velika pobeda Rusije\nIzlazak Turske iz NATO - velika pobeda Rusije\nZbližavanje Moskve i Ankare izaziva ozbiljnu zabrinutost Zapada, jer bi dalji razvoj odnosa dveju zemalja mogao da dovede do izlaska Turske iz NATO-a i da označi ogroman spoljnopolitički uspeh Rusije, piše "Frankfurter alemajne cajtung".\nSve jače prijateljstvo: Vladimir Putin i Redžep Tajip Erdogan\n* "Erdogan će platiti Putinu, samo je pitanje kolika je cena"\n* Kako je Erdogan od Vašingtona "skrenuo" ka Moskvi?\nU oktobru su zemlje objavile da rade na gasovodu "Turski tok", a u novembru je Erdogan izjavio da Turska ne treba da se vezuje za Evropsku uniju, nego da sarađuje s Kinom i Rusijom, piše list.\nUsled toga u Moskvi sve ide "kao po loju". Zahvaljujući Krimu, Rusija je ponovo postala dominantna sila na Crnom moru, a Erdogan će sada moći da čuva njen puta ka Sredozemnom moru, navodi list. Ako Moskva uspe da postigne da Turska istupi iz NATO-a, biće to najveća spoljnopolitička pobeda Rusije, koja će prevazići čak i postignuća u Siriji, zaključuje autor teksta.


Eksperiment: Nemačka daje po 1.200 € da ne radite ništa\nTanjug 1. juna 2021. 12:56\nBON – Grupa odabranih Nemaca će primati bezuslovni osnovni dohodak u visini od 1.200 evra mesečno, u sklopu esperimenta koji će početi danas i trajati naredne tri godine.\nU okviru istraživanja, koje je deo pilot-projekta čiji je cilj da se istraže efekti bezuslovnog osnovnog dohotka, učestvovaće 122 učesnika, koji su izabrani među čak dva miliona prijavljenih, prenosi „Dojče vele“.\nUčesnici nisu morali da dokazuju da imaju bilo kakvu potrebu za novcem, tokom projekta će moći da rade šta i koliko žele i nemaju nikakve obaveze prema finansijerima projekta, izuzev što „moraju da popune sedam onlajn-upitnika u roku od tri godine koliko traje studija“, navodi se na veb-stranici projekta.\nDodatnih 1.380 ljudi koji su izabrani nasumično takođe će ispunjavati upitnike na svakih šest meseci, ali oni neće primati osnovni prihod, već samo naknadu za vreme utrošeno na popunjavanje tih obrazaca.\nNovac za projekat obezbedilo je oko 150.000 privatnih donatora, a oni koji ga u naredne tri godine dobijaju biće oslobođeni poreza.\nTo znači da će svaki učesnik na kraju dobiti novac u visini od 43.200 evra, dok je ukupna vrednost projekta, koji je pokrenulo jedno neprofitno udruženje u Berlinu, oko 5,2 miliona evra.\nInicijatori „Mog osnovnog dohotka“, kako se naziva to udruženje, uvereni su da bi bezuslovna isplata novca svim građanima rešila mnoge probleme današnjeg društva.\nOni smatraju da ljudi postaju slobodniji, kreativniji i srećniji ako se oslobode pritiska da moraju da zarade dovoljno novca za preživljavanje.\n„Testiraćemo šta ljudi rade kada su materijalno obezbeđeni tri godine. Da li će da troše taj novac ili da stvaraju finansijske rezerve? Da li će prestati da rade ili će da rade manje? Da li će postati socijalno angažovaniji, da li će više da doniraju?“, kaže šef studije Jirgen Šup sa Nemačkog instituta za ekonomska istraživanja.\nČak se, kako kaže, i promene nivoa stresa mogu ispitati pomoću uzoraka kose ispitanika, jer će oni, očekuje se, biti pod manjim pritiskom zahvaljujući poklonjenoj plati.


Pripreme za proglašenje nezavisnosti nisu počele\nPriština, zgrada Skupštine, Photo: Gezim Baxhaku\nNovoformirane institucije u Prištini još nisu započele proceduralne pripreme za proglašenje nezavisnosti Kosova i pored toga što čelnici najavljuju da će odluka o statusu uskoro biti doneta.\nZvaničnici Skupštine ističu da je najvažnije u skladu sa međunarodnom zajednicom odrediti datum proglašenja i osigurati priznanje, nakon čega će proceduralna pitanja brzo ići.\nIako kosovski lideri ističu da je proglašenje nezavisnosti Kosova u Skupštini pitanje nedelja, pripreme za usvajanje takve odluke još nisu počele. Potpredsednik Vlade Kosova, Ram Manaj, izjavio je da će kosovski parlament usvojiti deklaraciju, koja će formalno-pravnim putem označiti osamostaljenje teritorije. Ali, ovaj plan je prema oceni Manaja, i dalje na nivou koncepta.\n“Ovakve konceptualne pripreme su još ranije počele, ali ne i definisanje procedura,” izjavio je Manaj dodavši da će Skupština putem usvajanja rezolucije proglasiti nezavisnosti.\nProcedura za donošenje odluke o nezavisnosti bi trebalo da počne u Predsedništvu Skupštine Kosova. To telo treba da uvrsti pitanje nezavisnosti u dnevni red. Član Predsedništva, Dzavit Haljiti (Xhavit Haliti), kaže da još uvek nema pismenog zahteva.\n“Još uvek ne postoji inicijativa potvrđena od strane Skupštine ili Vlade a o kojoj bi Predsedništvo moglo raspravljati i doneti odluku o stavljanju na dnevni red skupštinskog zasedanja,” kaže Haljiti.\nLideri kosovskih Albanaca su više puta isticali da će posle neuspelih pregovora o statusu, Skupština proglasiti nezavisnost Kosova. Premijer Hašim Tači je kazao da će takva odluka biti doneta u koordinaciji sa SAD i EU. Zvaničnici ističu da je najvažnije da se u saradnji sa međunarodnom zajednicom utvrdi datum proglašenja nezavisnosti i harmonizuje tekst deklaracije. Posle toga će, kako se ocenjuje, formalna procedura brzo teći. Istovremeno institucije će raditi na zahtevu za priznanjem takvog statusa.\nZamenik premijera, Ram Manaj, ističe da treba odrediti i način na koji će biti zatraženo priznanje nezavisnosti.\n“Države će na različite načine priznati nezavisnost, u skladu sa njihovom praksom i međunarodnim pravom,” smatra Manaj.\nS druge strane, kosovski Srbi upozoravaju da bilo kakva odluka o statusu u Skupštini Kosova neće doneti stabilnost. Predsednik Srpskog nacionalnog veća Kosova (SNV), Dragan Velić, kaže da se status Ksoova ne može resavati u institucijama, a proglašenje nezavisnosti je u suprotnosti sa interesima Srba.\n“Ono što je suštinski problem Kosova ne može se rešavati kroz te institucije. A drugi deo su institucije koje su kroz sve ove godine pokazale da Srbi tamo ne mogu ostvarivati svoja prava.”\nSavet bezbednosti UN-a razmotriće u sredu izveštaj UNMIK-a o situaciji na Kosovu. U izveštaju šef UNMIK-a Joakim Riker će preneti i ocenu Ban Ki Muna da je status kvo neodrživ i da zato “glavni prioritet Saveta bezbednosti i međunarodne zajednice treba da bude nastavak procesa određivanja budućeg statusa Kosova.”


Sve veći pritisak na Merkel zbog migranata\nNemačka kancelarka Angela Merkel\nNemačka kancelarka Angela Merkel je suočena sa sve većim političkim pritiskom zbog broja migranta koji stižu u zemlju – dok regionalne vlasti zahtevaju da Berlin obezbedi više resursa za borbu sa ovom krizom.\nPreko million i sto hiljada migranata je raseljeno širom Nemačke. Na prošlonedeljnom sastanku sa kancelarkom Angelom Merkel, regionalni lideri su zahtevali udvostručenje finansijske pomoći i podrške za smeštaj i školovanje.\n“Smatramo da još uvek postoji ogroman jaz. Ne možemo da vidimo bilo kakav veliki napredak kad je u pitanju ogroman broj molbi za azil, koji i dalje raste i registracija će trajati predugo. Gradjani su zabrinuti, delimično zbog toga što ne znamo ko je ovde. “, kaže Hanelore Kraft, Predsednik Severne Rajne Vestfalije\nKancelarka Merkel je u četvrtak sklopila sporazum sa koalicionim partnerima. Njime se predvidjaju deportacije i ograničenja prava migranata da dovedu svoje porodice u Nemačku.\n“Želimo da oni koji imaju izgleda da ostanu u zemlji budu integrisani, ali isto tako želimo da kažemo da je potrebno da se oni, koji nemaju izgleda da ostanu, vrate.”\nNemačka predvidja da bi priliv izbeglica mogao da košta državu tri milijarde i sedam stotina miliona dolara u dodatnim socijalnim beneficijama tokom 2016. Takodje se nada da će nastava nemačkog jezika ubrzati dolazak migranata na tržište rada i smanjiti troškove beneficija.\nMedjutim, još uvek je nejasno da li će biti dovoljno poslova kaže šef za integraciju u berlinskom regionalnom senatu Andreas Germershauzen :\n“Neke veštine mogu biti apsorbovane. Takodje postoji potreba za specifičnim profilima na tržištu rada. Medjutim, na donjoj lestvici tržišta rada naravno postoji opasnost od konkurencije.”\nGermershauzen se pita da li Berlin može da se nosi sa većim brojem izbeglica:\n“Postoje dva odgovora. Prvi je NE. Drugi je da niko nije očekivao da toliko migranata dodje u 2015. Na kraju bih rekao da nećemo biti u stanju da smestimo i obezbedimo toliko ljudi koliko ih je bilo krajem 2015. “\nNemački zakonodavci strahuju od drugog talasa migranata kada članovi porodica pokušaju da se pridruže onima koji su već u Nemačkoj. Prema podacima Ujedinjenih nacija očekuje se veliko povećanje broja žena i dece koji će stići na obale Evrope tokom 2016.


Predsjedavajući Predsjedništva Bosne i Hercegovine (BiH) Milorad Dodik rekao je u subotu 27. februara da Republika Srpska (RS) neće slaviti 1. mart – Dan nezavisnosti BiH i da to ne može i neće biti praznik u tom bosanskohercegovačkom entitetu.\nOn je novinarima u Banjoj Luci, gdje je u subotu održan Otvoreni forum Saveza nezavisnih socijaldemokrata (SNSD) sa udruženjima poljoprivrednika iz RS, rekao kako Ustavni sud BiH odlučuje samo šta je u interesu Sarajeva i Bošnjaka.\nDodao je i da Ustavni sud BiH može koliko god puta hoće da donese odluku o tome, ali je on neće provoditi.\n“Neka šalju tužioce na mene”, rekao je Dodik.\nUstavni sud BiH odbacio je 6. jula 2017. godine apelacije dijela zastupnika Narodne skupštine RS o pitanju ustavnosti 1. marta kao Dana nezavisnosti BiH i 25. novembra kao Dana državnosti BiH kao neosnovane.\nZahtjev za ocjenu ustavnosti obilježavanja 1. marta Danom nezavisnosti i 25. novembra Danom državnosti podnijelo je 30 zastupnika u decembru 2016. godine uz obrazloženje da su Srbi diskriminisani postojećim zakonima i da se ti praznici ne obilježavaju u RS-u.\nZahtjev je podnesen nakon što je Ustavni sud BiH proglasio neustavnim 9. januar kao Dan RS-a.\nDodik o novoj donaciji vakcina: Ovo nam znači jer smo na nivou BiH pokazali potpuni neuspjeh\nVučić će danas donirati još 20.000 ruskih vakcina, preuzet će ih Dodik


Back TURIZAM ZDRAVSTVENI TURIZAM Nastup Merkura ocenjen kao jedan od najuspešnijih\nponedeljak, 09 oktobar 2017 07:26\nNa štandu su, uz menadžment Merkura, bili prisutni i lekari, kao i predstavnici Udruženja za borbu protiv dijabetesa, kao i predstavnici radnih organizacija i turističkih agencija, u cilju sklapanja i održavanja već postojeće uspešne saradnje.\nPrvog i drugog dana Sajma, svi posetioci Merkurovog štanda imali su priliku da se upoznaju sa novinama i aktuelnostima u Merkurovoj ponudi.\nZa predstojeći period kreirana je specijalna FIRST MINUTE ponuda, koja nudi mogućnost odmora i brige o zdravlju u Vrnjačkoj Banji po najboljim uslovima i povoljnim cenama. Bilo da je cilj boravka u Merkuru korišćenje medicinskih tretmana ili spa sadržaja i, specijalno kombinovane usluge svakog paketa brišu, tragove stresne svakodnevnice u cilju zdravlja i lepote. Uz popust od 13% u odnosu na redovan cenovnik i dodatni popust od 5% na rani buking Vrnjačka banja i Merkur daju opciju savršenog odmora i brige o zdravlju početkom 2018. godine.\nOvo je bila moderna prezentacija Merkura, kao savremene zdravstvene ustanove koja je uspela da spoji tradiciju lečenja prirodnim faktorom sa najmodernijom dijagnostikom, kvalitetnom opremom, obučenim kadrovima i atraktivnim programima.


Glasija - Page\nOctober 23, 2021, 01:38:10 pm\nPALUBA > Vojna istorija > Fortifikacija > Pojmovi i izrazi > Topic: Glasija\nAuthor Topic: Glasija (Read 6385 times)\nPosts: 52 350\n« on: February 28, 2009, 01:36:39 pm »\nGlasija (franc. glacis) je spoljašnja zona fortifikacione strukture, odnosno brisani prostor pod nadzorom artiljerije u tvrđavi. U vojnom inženjerstvu označava veštačku zemljanu padinu ispred fortifikacijionih struktura konstruiranu tako da što moguće duže zadrži potencijalnog napadača pod odbranbenom vatrom do poslednjeg trenutka.\nGlasija, Tvrđava Retranchement, Francuska\nNa prirodnoj razini tla trupe koje napadaju neki uzvišeni objekt imaju određeni nivo zaštite od odbranbene vatre kada se približe samome objektu, pa su stoga inženjeri podigli takvo tlo kako bi stvorili glasiju koju branitelji mogu vatrom počistiti s parapeta. Glasija je prvobitno dizajnirna radi zaštite kamenih fortifikacija budući da je vertikalne zidove lako mogla razoriti topnička vatra. Glasija je skretala s putanje nadolazeće topovske kugle zahvaljujući podignutoj, ukošenoj površini od koje su se topovske kugle odbijale, padajući iza krhkih kamenih fortifikacija.\nGlasija, Tvđava Beieren, Holandija\nglasija.jpg (95.95 KB, 640x480 - viewed 245 times.)\nglasija 1.jpg (142.95 KB, 640x480 - viewed 154 times.)\n« Last Edit: July 28, 2010, 01:16:58 pm by dreadnought » Logged\n« Reply #1 on: August 02, 2010, 04:30:06 pm »\nJoš neki primeri Glasije ....\n790px-Glacis.png (138.95 KB, 790x600 - viewed 166 times.)\n800px-Glacis_cunette_fause-braye.png (393.38 KB, 800x384 - viewed 141 times.)


sreda, 03. jun 2015.\nPrvi potpredsednik Vlade Srbije i ministar spoljnih poslova Ivica Dačić, u funkciji predsedavajućeg OEBS-u, boravi danas u Jermeniji. Posetom Jerevanu Dačić će zaključiti seriju poseta misijama OEBS-a na Južnom Kavkazu, tokom koje je predsedavajući OEBS-u posetio i najviše zvaničnike Gruzije i Azerbejdzana.\n„Srbija je predsedavajuća OEBS-u, podsetiću da je to organizacija koja okuplja 57 zemalja u kojoj se odlučujue konsenzusom.\nPotrebno je veliko strpljenje i umešnost da se o pitanjima, o kojima postoje različita mišljenja i stavovi, uspešno sprovodi politika i odluke OEBS-a.\nOEBS je veoma zainteresovan da se zadrži stabilnost i da se što više radi na uspostavljanju poverenja između zemalja u ovom regionu. Shodno tome, ja kao predsedavajući, svesrdno podržavam rad Minsk grupe koja se bavi posredovanjem oko pitanja Nagorno-Karabaha.\nTakođe, podržavam rad mog specijalnog predstavnika za Južni Kavkaz, ambasadora Gnedingera. Mi ćemo kao organizacija, i Srbija kao predsedavauća, dati svoj doprinos da pomognemo da ovaj rad bude uspešan.\nPohvalio bih saradnju između jermenskih vlasti i Misije OEBS-a u Jermeniji. Smatram da je to veoma značajno za razvoj i reforme u ovoj zemlji i da OEBS treba posmatrati kao partnera.\nNadam se da ćemo u narednom periodu imati i češće posete, multilateralne i bilateralne prirode. Još jednom izražavam veliko zadovoljsto povodom ove posete Jerevanu, sa željom da posao koji OEBS obavlja, obavi na najbolji mogući način u interesu mira, bezbednosti, svih građana i svih naroda", rekao je predsedavajući OEBS-u Ivica Dačić.\nŠef srpske diplomatije podsetio je da je Jermenija prijateljska zemlja s kojom Srbija ima tradicionalne veze, kao i da je potrebno da se bilateralni odnosi razvijaju u svim sferama, od političkih do ekonomskih.


U Banju Luku su danas doputovali francuski desničari Thierri Mariani i Herve Juvin\nOŠTRA REAKCIJA Francuska zastupnica EU osudila podršku "secesionisti i glorifikatoru zločina"\nLoiseau: Osudila podršku koju zastupnici stranke Le Pen daju Miloradu Dodiku\nNathalie Loiseau, bivša savjetnica Emmanuela Macrona i ministrica za vanjske poslove u Vladi Francuske, a sadašnja zastupnica u Evropskom parlamentu, osudila je podršku koju zastupnici stranke Le Pen daju Miloradu Dodiku. Loiseau je osudila podršku koju Le Pen daju, kako navodi, “secesionisti, negatoru genocida i glorifikatoru zločina”.\n- Sa Herve Jurvinom i Andreom Kotarcem stigao sam u Banja Luku, glavni grad Republike Srpske. Lično pozvani od predsjednika Milorada Dodika, učestvovat ćemo na svećanosti povodom tridesete godišnjice Republike Srpske - objavio je Twitteru Thierri Mariani, zastupnik u EU Parlamentu koji je član desničarske stranke Marin Le Pen.\nNathalie Loiseau Milorad Dodik Banja Luka


Kina pristala na manju kontrolu valute\nKineski premijer Li Kećijang razgovara sa američkim sekretarom finansija Džekom Luom i državnim sekretarom Džonom Kerijem u Pekingu, 10. jula 2014.\nAmerički i kineski zvaničnici okončali su dvodnevene razgovore u Pekingu, koji su obuhvatili i diskusije o sajber bezbednosti, kontroli valute i teritorijalnim sporovima u Južnom kineskom moru.\nDok kineski proizvođači proizvode više robe kako bi odgovorili na sve veće potrebe svog tržišta, Kina se složila da umanji državne intervencije kada je reč o njenoj valuti.\nGuverner kineske Centralne Banke Žou Šiaočuan kaže:\n“Dozvolićemo da odnos ponude i potražnje na tržištu ima veću ulogu u određivanju kursa, proširićemo opseg fluktuiranja kursa i povećaćemo njegovu fleksibilnost”.\nAmerički sekretar za finansije Džejkob Lu izjavio je da to predstavlja pobedu za obe zemlje.\n“U osnovi radi se o posedovanju pravednog trgovinskog sistema i mogućnostima za američke radnike i firme da posluju u fer uslovima i da kineski potrošači imaju kupovnu moć koja ide sa pošteno vrednovanom valutom”.\nTokom Strateško ekonomskog dijaloga, američki i kineski zvaničnici takođe su razmatrali sajber bezbednost, posle optužbi protiv pet kineskih vojnih zvaničnika za sajber špijunažu. Državni sekretar Džon Keri kaže:\n“Gubici intelektualne svojine kroz sajber kriminal imaju zastrašujući efekat na inovacije i investicije. Incidenti takve vrste krađe oštetili su naše biznise i predstavljaju pretnju za konkurentnost naše zemlje”.\nSajber špijunaža je osetljvo pitanje za Kinu, s obzirom da njihovi proizvođači napreduju brže od inovacija, kaže profesorka na Američkom univerzitetu Hilari Man Leveret.\n“Danas, Kina nije mesto gde imate inovacije. Iako se trude, još nisu stigli dotle. I delom, oni to vide, dok Sjedinjene Države ističu svoju prednost i ne dozvoljavaju da Kina u osnovi kopira, i zatim doradi, poboljša i nauči da unosi inovacije na taj način”.\nAmerički i kineski zvaničnici takođe su razgovarali o teritorijalnim pretenzijama u Južnom kineskom moru, gde su – kako tvrdi Vijetnam - jednu njihovu patrolu zarobili pripadnici kineske oblaske straže u blizini kineskog nalazišta nafte u spornim vodama. Rešenje tih problema mirnim putem trebalo bi da bude deo onoga što američki državni sekrerat Džon Keri naziva novim partnerstvom Vašingtona i Pekinga.\n“To neće biti definisano tako što ćemo odrediti oblasti i nagovestiti sfere uticaja. To će biti određeno našim uzajamnim poštovanjem standarda ponašanja i aktivnosti koje štite vrednosti i interese, prema kojima već dugo radimo, i normama međunarodnog ponašanja”.\nVijetnam sarađuje sa Filipinima da zakonski ospori kinesko viđenje stvari u Južnom kineskom moru, odnosno stav Pekinga da su planovi Filipina da traga za prirodnim gasom u tim vodama - nezakoniti.\nPortparol kineskog ministarstva inostranih poslova Hong Lei kaže:\n“Bilo koja strana kompanija, koja nema dozvolu Kine, koja istražuje naftu i gas u vodama pod kineskom kontrolom, čini to ilegalno”.\nI dok Sjedinjene Države pomažu unapređenju filipinske mornarice, Vašington je saopštio da neće zauzimati stranu kada se radi o sporovima u Južnom kineskom moru.


Odluka u predmetu Boris Vladimirov protiv Srbije\nEvropski sud za ljudska prava (u daljem tekstu: Evropski sud) je 29. avgusta 2019. godine objavio odluku u predmetu Boris Vladimirov protiv Srbije, predstavka broj 53056/15.\nPodnosilac je bio zaposlen u preduzeću sa većinskim društvenim kapitalom. Dana 30. januara 2008. godine podnosilac je ishodovao pravosnažnu presudu osnovnog suda kojom se obavezuje društveno preduzeće da mu isplati novčani iznos na ime zaostalih zarada sa zakonskom zateznom kamatom i troškovima postupka. U januaru 2013. godine, podnosilac je pokrenuo izvršni postupka na čije preterano trajanje se pritužuvao Sudu pozivajući se na član 6. stav 1. i član 13. Konvencije, kao i na član 1. Protokola 1 uz Konvenciju.\nDana 9. februara 2016. godine, nadležni viši sud je utvrdio da je povređeno pravo podnosioca na suđenje u razumnom roku, te je naloženo prvostepenom sudu da ubrza izvršni postupak. Viši sud nije dosudio novčanu naknadu na ime nematerijalne štete s obzirom da podnosilac nije postavio takav zahtev. U martu 2016. godine, odlučujući o ustavnoj žalbi podnosioca, Ustavni sud je utvrdio povredu prava na mirno uživanje imovine i naložio isplatu novčanog iznosa po osnovu pravosnažne presude od 30. januara 2008. godine iz budžetskih sredstava.\nTužena Republika Srbija je istakla prigovor da je podnosilac predstavke izgubio status žrtve u skladu sa članom 34. Konvencije, s obzirom da je domaći sud prethodno utvrdio povredu prava na suđenje u razumnom roku, ali nije mogao da dosudi novčanu naknadu na ime nematerijalne štete jer podnosilac takav zahtev nije izneo. Tužena je dodatno ukazala da je domaća presuda, na čije izvršenje se podnosilac pritužuje, izvršena u celosti nakon donošenja odluke Ustavnog suda.\nEvropski sud je ponovio da izvršenje presude nakon dužeg kašnjenja načelno ne lišava podnosioca statusa žrtve, osim ukoliko domaći organi nisu priznali povredu Konvencije i pružili odgovarajuću i dovoljnu naknadu. U ovom slučaju, Evropski sud smatra da su domaći sudovi izričito utvrdili povredu, čime su delotvorno ispunili prvi uslov utvrđen u sudskoj praksi Suda. Imajući u vidu da podnosilac predstavke nije zahtevao naknadu nematerijalne štete, Evropski sud je zauzeo stanovište da je priznanje povrede bilo samo po sebi odgovarajuća i dovoljna naknada u smislu člana 34. Konvencije.\nNa kraju, Evropski sud je odbacio predstavku kao očigledno neosnovanu u smislu člana 35. stav 3. tačka a) i stav 4. Konvencije.


Sports magazin - NBA ALL-STAR utakmica: Tim „LeBron“ pobedio na meču u Klivlendu, Stef Kari je MVP!\nU Klivlendu je održan 71. NBA Ol-Star vikend, a bio je u znaku proslave jubilarne 75. sezone lige. Spektakl je završen godišnjom Ol-star utakmicom u nedelju uveče, u kojoj je tim “LeBron” pobedio tim “Durant” sa 163:160.\nStef Kari je prvi put u svojoj blistavoj karijeri proglašen za MVP-a Ol-star utakmice pošto je ostvario najbolji učinak u šutu na daljinu u istoriji Ol-stara. Kari je zabeležio 16 trojki i postigao 50 poena, a primio je novodizajnirani MVP trofej, preimenovan u čast Kobija Brajanta, koji je osvojio rekordna četiri MVP zvanja.\nKlivlend je poslednji put bio domaćin NBA Ol-stara 1997. godine, kada je NBA obeležila svoju 50-godišnjicu. Povratak Ol-star utakmice u Klivlend bio je posebno dirljiv za Ol-star kapitena, LeBrona Džejmsa, najvećeg igrača franšize Kavalirsa, koji ih je doveo do osvajanja jedinog NBA šampionata 2016. godine, ali i za Stefa Karija koji je, kao i njegov Ol-star kapiten, rođen je u istoj bolnici u Akronu.\nU petak na “Ruffles All-Star Celebrity Game” influenser Aleks Tuzan je proglašen za MVP-a pošto je zabeležio 18 poena i vodio tim “Walton” do ubedljive pobede od 65:51 protiv tima “‘Nique”. Ostali poznati učesnici na Ol-Star utakmici slavnih bili su Mašin Gan Keli (pevač), Kvapo (reper), Ranvir Sing (glumac), i Đanmarko Tamberi (olimpijski šampion u skoku uvis, na slici iznad, sa brojem 8).\nU subotu na NBA Ol-Star takmičenju u veštinama najbolji su bili: Obi Topin (Njujork), koji je pobedio u takmičenju u zakucavanju, pošto je bio drugi prošle sezone. Zvezda Minesote Karl-Entoni Tauns (na slici iznad), postao je prvi centar koji je osvojio takmičenje u šutiranju trojki još od 2012. godine.


JKP "Vodovod": U Palanci moguća potpuna obustava vodosnabdevanja\nZa sada su na snazi noćna isključenja od ranih večernjih sati, ali se u narednim danima mogu očekivati i dnevne restrikcije. Vodovod u teškoj situaciji, ukoliko se ne iznađe rešenje - moguća potpuna obustava isporuke vode.\nU poslednjem periodu problemi sa vodosnabdevanjem u Smederevskoj Palanci su svakodnevni. Prema rečima direktora JKP „Vodovod“ Miodraga Mihajlovića, sada su problemi intenzivirani, a rešenja nema na vidiku. To će dodatno otežati vodosnabdevanje grada koje, za sada, podrazumeva noćna isključenja vode od ranih večernjih sati, ali se u narednim danima mogu očekivati i isključenja tokom dana.\nJedan od problema je blokada računa u kojoj je JKP „Vodovod“ od 22. jula 2014., a koja onemogućava normalno funkcionisanje preduzeća, tu se pre svega misli na nabavku neophodnih sredstava i materijala.\nPalanački „Vodovod“ se suočava i sa nestašicom hlora. Miodrag Mihajlović, direktor JKP „Vodovod“, kaže da su zalihe hlora na zabrinjavajućem minimumu i da onoga trenutka kada se hlor potroši može da dodje i do potpune obustave isporuke vode. Ne nabavljaju se ni rezervni delovi koji bi omogućili saniranje pucanja cevi na vodovodnoj mreži, telefoni u JKP „Vodovod“ su isključeni zbog neplaćenih računa, a Zavod za javno zdravlje preti utuženjem zbog neizmirenih računa i obustavom kontrole vode.\nCelokupnu veoma tešku situaciju dodatno komplikuje i smanjen dotok vode sa izvorišta u Trnovču i izvorišta u Palanci.\nSa izvorišta u Trnovču trenutno stiže 37 sekundnih litara, a normalna i neophodna količina vode za uredno vodosnabdevanje je preko 50 l/s sa tog izvorišta. Razlog smanjenog dotoka je podatak da su dva bunara na tom izvorištu van toka (potrebno je da se zamene i pumpe i motori). Sa izvorišta u Palanci stižu manje količine vode do postrojenja zbog činjenice da su tri bunara van toka.\nMiodrag Mihajlović kaže da JKP „Vodovod“ nema u ovom trenutku kome da se obrati, ali i da je svim funkcionerima u lokalnoj samoupravi poslat dopis o problemima „Vodovoda“. Zaposleni u tom javnom preduzeću nastaviće da rade u veoma teškim uslovima sve dok to bude bilo moguće. Ukoliko se ne iznađe adekvatno rešenje, Palanka bi mogla da se suoči sa velikim problemom u vodosnabdevanju.


Aplikacije i Windows prodavnica - Pomoć za Microsoft Windows\nKako da zatvorim aplikaciju? Šta se dogodilo sa aplikacijama na mom računaru? Šta treba da radite ukoliko dođe do problema sa aplikacijom Za korišćenje kojih funkcija moja aplikacija ima dozvolu? Korišćenje naloga u Windows prodavnici za instaliranje aplikacija na najviše pet računara Kako da napišete ocenu ili izveštaj o aplikaciji i pošaljete ih korporaciji Microsoft\nZašto ne mogu da se prijavim u Windows prodavnicu? Zašto ne mogu da pronađem aplikaciju u Windows prodavnici ili da je instaliram? Dodavanje ili uređivanje načina plaćanja za Windows prodavnicu Kako da vidim istoriju naplate za nalog Windows prodavnice Korišćenje postavki Porodične bezbednosti u Windows prodavnici Potrebna vam je dodatna pomoć?


Beta 26. novembra 2021. 10:00\nPotpredsednik Narodne stranke Siniša Kovačević izjavio je danas da mu imponuje što je „najpopularniji od nepolitičkih ličnosti“ u anketi o mogućim kandidatima za predsednika Srbije, koju je obavila „Nova srpska politička misao“ Djordja Vukadinovića, ali da ne namerava da se kandiduje.\nKovačević je rekao da ne bi znao da komanduje vojskom i da ne poznaje dovoljno ustavno-pravni poredak i medjunarodne odnose, a da mu „ne pada na pamet“ da sada edukuje sebe da bi uspešno obavljao tu funkciju ili komandovao vojskom.\n„Mislite li da bi Srbija bila bogatija činjenicom da je Branislav Nušić bio premijer, a da je ostala bez ‘Gospodje ministarke’ ili ‘Narodnog poslanika’, ili da je Bora Stanković bio premijer, a Srbija ostala bez ‘Nečiste krvi'“, upitao je.\n„Srbija je do te mere postala koruptivni karakazan da je bukvalno pred raspadom, vladaju ljudi koji sa velikom teškoćom spajaju u misaonu celinu dve proste rečenice, a ne mogu jasno da formiraju misao koja je smeštena i jasno vođena u prosto-proširenoj rečenici, koliko lažnih diploma vas leči“, rekao je Kovačević.\nOn je naveo da je zato posao budućeg predsednika Srbije „ulazak u Augijeve štale, a ne zlatna kašika“.


-Onaj ko je odabrao da se ne vakciniše, rešio je da bude zaražen, to mora da mu bude jasno da se posle ne pita oko toga, za tri meseca ili godinu dana. Vakcinisanje predsednika i podrška crkve su strahovito važni. Samo malo strpljenja, preklinjem građane da se vakcinišu, od toga zavisi brzina izlaska iz svega ovoga - naglasio je Kon.\n-I dalje ćemo imati i zaražene i umrle, naravno u manjem broju, dok god se svi ne vakcinišemo. Mene kad pitaju komšije, šta da rade, da li da se vakcinišu, kojom vakcinom, ja im kažem nema mnogo izbora, samo dva. Ili ćeš se vakcinisati i steći imunitet koji će ti spasiti život ili ćeš se kad-tad zaraziti i pritom ni dragi Bog neće znati da li ćeš preživeti – apostrofira Radulović.


- Imamo klasičnu proceduru postupanja u ovakvim slučajevima, Vodovod je od vitalnog značaja i posebne mere zaštite se sprovode kada je vodovod u pitanju. Ni jednog časa nije bio ugrožen sistem u snabdevanju i proizvodnji vode.\nMUP je odmah izašao na teren i utvrdio da su dojave bile lažne, kao što je bio slučaj i u školama i na mostovima - istakao je Vesić.\nNaglasio je da ovo rade organizovene grupe iz inostranstva, čija je misija da poremete normalan život građanima i građankama Srbije.\n- Na nama je da sprovodimo sve procedure i nama je bezbednost ljudi najvažnija. Građani treba da znaju da ćemo uvek sprovoditi mere koje su po zakonu, kako u Vodovodu tako i u drugim komunalnim preduzećima - rekao je Vesić.\n- Mostovi nisu bili zatvarani jer se sprovodi preventivna kontrola istih, preventivno su pojačane kontrole i javnih preduzeća, kako bi na vreme mogli da reagujemo u ovakvim situacijama - dodao je Vesić.\ndojave o bombi lažne dojave dojave o bombama


Simić: Nikada nećemo podržati formiranje vojske Kosova - Srpska lista\nSimić: Nikada nećemo podržati formiranje vojske Kosova\nNikada nećemo podržati vojsku koja je ubijala našu decu, braću i sestre, poručio je predsednik Srpske liste Slavko Simić.\nPredsednik Srpske liste Slavko Simić poručio je da ta lista nikada neće podržati formiranje vojske Kosova.\n„Sigurno da nikada nećemo podržati formiranje vojske Kosova i onu vojsku koja je ubijala našu decu, braću i sestre. Budite sigurni u to“, rekao je Simić novinarima na obeležavanju Dana kosmetskih žrtava u Spomen sobi „Kosmetske žrtve“, koja se nalazi u prostorijama Udruženja porodica kidnapovanih i ubijenih na KiM.\n„Takvi Srbi su izgubili i ponos i dostojanstvo i obraz da predstavljaju srpski narod, a ja poručujem odavde javnosti i porodicama ubijenih i kidnapovanih da nikada nećemo glasati za formiranje vojske Kosova“, poručio je Simić.\nDodao je da je došao u Beograd da podrži i da se solidariše sa porodicama ubijenih Srba.\nPreviousSrpska lista podnela žalbu zbog kazne za spot\nNextSimić: Srpska lista nikog ne zastrašuje, nas zastrašuju


Katnić: Sinđelić zatražio politički azil | PCNEN\nObjavljeno: 18.06.2019, 12:06h\nSvjedok saradnik u slučaju pokušaja terorizma na izborni dan Aleksandar Sinđelić je od Ministarstva unutrašnjih poslova (MUP) zatražio politički azil, potvrdio je danas glavni specijalni tužilac Milivoje Katnić. Katnić je, na konferenciji za novinare, kazao da je Sinđelić u Odjeljenju bezbjednosti Rožaje dao izjavu u kojoj traži politički azil “zbog ozbiljnog progona određenih struktura u Srbiji”. On je rekao da je Sinđelić bio primoran da bježi isključivo zbog toga što je svjedočio pred sudom u Crnoj Gori. “Mislim da će ova država i civilizovano društvo dati odgovore na to i riješiti taj problem u skladu sa zakonom”, poručio je Katnić, prenosi Mina. Prema njegovim riječima, Sinđelić je u ponedjeljak ujutro ilegalno ušao u Crnu Goru i tražio da razgovara sa Specijalnim tužilaštvom. “Vidjećemo da li se radi o kriivčnim djelima određenih osoba i nakon toga postupiti u skladu sa propisima”, rekao je Katnić. On je dodao da detaljnije informacije treba traži od nadležnog Ministarstva.\nSvjedok saradnik u slučaju pokušaja terorizma na izborni dan Aleksandar Sinđelić je od Ministarstva unutrašnjih poslova (MUP) zatražio politički azil, potvrdio je danas glavni specijalni tužilac Milivoje Katnić.\nKatnić je, na konferenciji za novinare, kazao da je Sinđelić u Odjeljenju bezbjednosti Rožaje dao izjavu u kojoj traži politički azil “zbog ozbiljnog progona određenih struktura u Srbiji”.\nOn je rekao da je Sinđelić bio primoran da bježi isključivo zbog toga što je svjedočio pred sudom u Crnoj Gori.\n“Mislim da će ova država i civilizovano društvo dati odgovore na to i riješiti taj problem u skladu sa zakonom”, poručio je Katnić, prenosi Mina.\n“Vidjećemo da li se radi o kriivčnim djelima određenih osoba i nakon toga postupiti u skladu sa propisima”, rekao je Katnić.\nOn je dodao da detaljnije informacije treba traži od nadležnog Ministarstva.


pink.rs | Kako je MALVER ubio slobodu na internetu\nKako je MALVER ubio slobodu na internetu\nMalver je kriv za sve - napunio je pretraživače besmislenim reklamama, pokrao silne podatke sa bankovnih računa korisnika, uticao na kompjuterske sisteme širom sveta, i na kraju doveo do toga da prosečan internet građanin više ne oseća slobodu da se kreće veb prostranstvima.\nMalver je kriv za sve – napunio je pretraživače besmislenim reklamama, pokrao silne podatke sa bankovnih računa korisnika, uticao na kompjuterske sisteme širom sveta, i na kraju doveo do toga da prosečan internet građanin više ne oseća slobodu da se kreće web prostranstvima.\nPored navedenog, malver je učinio i da internet bude više centralizovan, te omogućio monopol u okviru mreže koja je zamišljena kao slobodna. Ove tvrdnje možda izgledaju pomalo preterano, ali ako se uzme u obzir da je malver uvek kreiran sa samo jednim ciljem – da kreatoru donese finansijsku dobit – postaje jasno da je i sloboda na internetu dobila svoju cenu.\nTako sigurnosni eksperti preporučuju da se izbegavaju neproverene aplikacije, te da se na uređaje ne otpremaju sumnjivi fajlovi. Jasno je da se tu pre svega misli na torente, te linkove u mejlovima koji dolaze od anonimnih pošiljalaca, budući da svaka nepromišljena akcija u svom središtu krije po jedan malver. Ako se ima u vidu da prosečan korisnik retko odluči da izdvoji novac za ozbiljan antivirus program, jedino rešenje je da se liši slobode, i da prestane da luta šumom neproverenih linkova.\nProtiv malicioznih oglašivača, čiji je osnovni alat upravo malver, bore se i svi veliki internet pretraživači, koji su ovih problema svesni godinama, ali uprkos naporima, napadači uspevaju da ostanu u igri, da prevare sistem i održe se na vrhu malicioznih operacija. Jedino rešenje je da pretraživači u potpunosti odustanu od reklama, što se neće dogoditi u skorije vreme, tako da će maliciozne reklame i dalje imati svoje mesto u internet univerzumu.\nAko sloboda podrazumeva delovanje bez straha od opasnosti, onda je na internetu odavno nema, budući da su podaci, nalozi i sve što pripada korisnicima, pod stalnom pretnjom od malvera koji je tu da iskustvo učini komplikovanim na sve poznate i nepoznate načine.


DRAGUTINOVIÆ: U BUDŽETU IMA PARA\nDRAGUTINOVIĆ: U BUDŽETU IMA PARA\nU budžetu Srbije biće dovoljno para za finansiranje neophodnih potreba, kaže ministarka finansija Diana Dragutinović.\nDržava nije presudan generator inflatornih pritisaka, već svetsko tržište hrane i nafte\nIpak, građani moraju biti realni i ne treba da očekuju nemoguće, jer se njihov standard ne može dramatično poboljšati u relativno kratkom vremenskom periodu, izjavila je ona.\n"Ako hoćemo da budemo pošteni, da pogledamo šta smo mi u stanju u našim malim domovima da uradimo, recimo u periodu od jedne godine, da li su moguće neke dramatične promene?", upitala je ona.\nPo mišljenju ministra finansija, trebalo bi biti realan, država je tu da stvori ambijent, da što manje smeta, da se što manje meša u ekonomski život, a ona se nada da će to između ostalog biti misija ove vlade - da se što manje meša u privredni život, kao i "da prosvetli građane da porez nije trošak".\nDragutinovićeva je naglasila da ukoliko se sredstva od prikupljenog poreza građana zaista upotrebe na infrastrukturu koja se vidi, na bolje zdravstvo i obrazovanje, na ulaganje u ljude, to će ljudi i shvatiti kao bolji životni standard i blagostanje.\n"Srbija ima para, Srbija je prikupila samo 40 do 41 odsto društvenog proizvoda kao čiste javne, redovne prihode. To je dovoljno para, a nekada ni količine potrošenih para ne znače uvek i bolji kvalitet usluga. Tako da ćemo da pokušamo da kombinujemo, ovo para da bolje upotrebimo da bi bolje zadovoljili ciljeve", objasnila je Dragutinovićeva.\nOna je napomenula da "nikada nema dovoljno za sve, ali za prioritete uvek ima" i dodala da kao ministar nije tu da odredi prioritet, jer je to ipak posao Vlade, ali može da utiče ubeđivanjem i snagom cifara da se određenim sredstvima da prioritet za finansiranje neke od potreba.\nGovoreći o merama za obuzdavanje inflacije, ministarka finansija je ukazala da će ove godine država imati budžetski deficit i u tom smislu neće pomoći centralnoj banci na pravi način u suzbijanju inflacije.\nPrema njenoj oceni, država nije presudan generator inflatornih pritisaka, niti toliki uticaj ima fiskalni deficit na inflaciju, već dominantan uticaj imaju događanja na svetskom tržištu hrane i nafte.\nU pogledu smanjivanja inflatornih pritisaka, Dragutinovićeva je rekla da država može da pomogne Narodnoj banci Srbije tako što će deliti sa njom teret troškova. "Dakle, ne možemo u isto vreme, vodeći ekspanzivnu fiskalnu politiku i kritikovati Narodnu banku što vodi restriktivnu monetarnu politiku", naglasila je ona i dodala je najbolja varijanta da se vode restriktivna i fiskalna i monetarna politika.


Uslovi i odredbe za upotrebu veb lokacije | Kingspan | Hrvatska\nUslovi i odredbe za upotrebu veb lokacije\nOva stranica je poslednji put ažurirana dana 23/06/2020. Uvek kada se Uslovi i odredbe promene na materijalan način, dobićete obaveštenje.\nDobro došli na našu veb lokaciju. Ako nastavite da pretražujete i koristite ovu veb lokaciju, pristajete da poštujete sledeće obavezujuće uslove i odredbe za upotrebu, koji zajedno sa našim Obaveštenjem o privatnosti za veb lokaciju regulišu odnos Kingspan kompanije sa vama u vezi sa ovom veb lokacijom. Ako ne prihvatate bilo koji deo ovih uslova i odredbi, molimo vas da ne koristite našu veb lokaciju.\nTermin „Kingspan“ ili „naš“ ili „mi“ odnosi se na vlasnika veb lokacije, čija je registrovana kancelarija Kingspan Holdings (Irska) Limited, Dublin Road, Kingscourt, Co Cavan, A82 XY31, Republika Irska, kao i njegove podružnice. Kliknite ovde da pristupite listi tih kompanija. Termin „vi“ odnosi se na korisnika ili posetioca naše veb lokacije. Svaki Kingspan entitet obrađuje lične podatke za sopstvene svrhe. Za više informacija u vezi toga kako obrađujemo vaše podatke kliknite ovde.\nUpotreba ove veb lokacije podleže sledećim uslovima upotrebe:\nSadržaj stranica ove veb lokacije služi vam samo za opšte informacije i upotrebu. Podleže promeni bez obaveštenja.\nNiti mi niti bilo koja nezavisna strana ne pružaju nikakvu garanciju ili jamstvo u vezi tačnosti, pravovremenosti, performanse, potpunosti ili pogodnosti informacija i materijala koji se nalaze ili su ponuđeni na ovoj veb lokaciji za bilo koju određenu svrhu. Vi prihvatate da takve informacije i materijali mogu da sadrže netačnosti ili greške, a mi se izričito odričemo odgovornosti za bilo kakve netačnosti ili greške u punom obimu koji je dozvoljen zakonom.\nSve informacije ili materijale na ovoj veb lokaciji koristite na vlastiti rizik i mi za to nismo odgovorni. Vi ste u potpunosti odgovorni da obezbedite da bilo koji proizvod, usluge ili informacije dostupne putem ove veb lokacije ispunjavaju vaše specifične zahteve.\nOva veb lokacija sadrži materijale koje mi posedujemo ili ih licenciramo. Ovaj materijal obuhvata, ali nije ograničen na dizajn, format, izgled, pojavu i grafiku. Zabranjena je reprodukcija osim u skladu sa obaveštenjem o autorskim pravima, što čini deo ovih uslova i odredbi.\nNeovlašćena upotreba ove veb lokacije može da dovede do tužbi za oštećenja i/ili da bude krivični prekršaj.\nZabranjeno je da korisnici objavljuju ili pružaju nezakonit sadržaj na veb lokaciji ili za nju.\nS vremena na vreme, ova veb lokacija takođe može da sadrži veze ka drugim veb lokacijama. Ove veze su omogućene kako bi se vam se olakšalo i kako bi vam se pružile dodatne informacije. One ne znače da mi garantujemo za veb lokaciju(e). Mi nismo odgovorni za sadržaj povezane veb lokacije(a).\nAko želite da uložite žalbu u vezi sa radom ili upotrebom ove veb lokacije, tražimo da nam pošaljete svoju žalbu u pisanom obliku za Kingspan kompaniju o kojoj je reč na adresu koja je ovde prikazana. Odgovorićemo na žalbe i primeniti sve lekove prema uslovima koji su dati u skladu sa zakonom.\nVaša upotreba ove veb lokacije i bilo kakav spor koji proističe iz upotrebe veb lokacije podleže zakonima Irske, a vi se slažete da sudovi Irske imaju isključivu nadležnost u bilo kakvom sporu.\nSadržaj stranice www.kingspan.com je autorsko pravo kompanije © Kingspan Holdings (Ireland) Limited.


Tako je pre nekoliko na zasedanju Parlamentarne skupštine Saveta Evrope postavio pitanje hrvatskoj ministarki Mariji Pejčinović Borić kada će vratiti otetu RSK ljudima koji su pobegli od ustaškog noža. On je prethodno ostale parlamentarce "upoznao" sa njenom biografijom, navodeći da je reč o članici stranke koju je osnovao fašista i kriminalac Franjo Tuđman.\n- Danas pred sobom imamo čoveka koji glorifikuje Jasenovac, koncentracioni logor za 700.000 Srba, Jevreja i Roma, koji glorifikuje Blajburg, lidera neonacističkog režima u srcu Evrope koji tretira Srbe kao građane drugog reda - rekao je Aleksandar Šešelj, pre nego što ga je prekinula predsednica Parlamentarne skupštine SE Lilijan Mari Paskije i oduzela mu reč.\n- Mislim da je Šešelj živi primer izreke da jabuka ne pada daleko od stabla. Vi predstavljate političku stranku čiji program i statut, podržava program 'Velike Srbije' koja bi uključivala teritoriju BiH i Hrvatske - rekao je Plenković, čiji je odgovor pozdravljen aplauzom.\n"Mlađi Šešelj vraća Srbiji imidž iz devedesetih"\n- To je posledica toga što u Skupštini imate antisistemsku stranku, koja je tu došla zahvaljujući izborima i kao takva zaslužuje sve privilegije i benefite koje dobijaju i ostale partije. Jedna od tih privilegija je i mesto u različitim delegacijama Skupštine. To je na neki način i izbor naših građana - kaže Klačar za "Blic".\n- Ta odgovornost je i na mestima gde se predstavlja Srbija, brani njen interes i gde se, kao i u ovom slučaju, može izgubiti na imidžu. Slučaj Aleksandra Šešelja ne može doneti ništa pozitivno Srbiji. Izlaganje u Parlamentarnoj skupštini SE zahteva ljubaznost, odmerenost i pristojnost, a njegov nastup samo je naneo štetu Srbiji. Međunarodna javnost o nama ponovo stvara sliku koju smo imali devedesetih - zaključuje Klačar.\nOna je na njenom zasedanju u Poljskoj rekla da "obožava Vladimira Putina i njegovu politiku" i poručila NATO-u da "pazi šta radi i da ne prelazi crvenu liniju, jer će se pokajati".


Beogradski festival igre i kompanija NIS najavili spektakularne nastupe svetski priznatih umetnika\n„Dokaz da je naš izbor pravi i da je pravac ulaganja o kome razmišljamo kao društveno odgovorna kompanija pravi, je u tome da se festival već sedamnaest godina održava veoma uspešno i da se ovde sastaju umetnici iz Evrope iz sveta. Generalno sponzorstvo festivala je logičan korak za našu kompaniju, koja neprestano, godinama unazad, ulaže u razvoj kulture i u to da zajednicu u kojoj živimo učinimo boljom za sve nas. Podršku ovakvoj manifestaciji NIS ne vidi samo kao podršku Festivalu igre, već i kao podršku i promociju Srbije, kao ulaganje u mlade i ovo je još jedan od NIS-ovih projekata gde nam je fokus na mladoj populaciji, a takođe, ulažemo i u profesionalnu umetnost“, izjavio je ovom prilikom Goran Stojilković, zamenik generalnog direktora NIS-a.\nPrvaci i solisti Njujork Siti baleta gostuju u okviru turneje koja obuhvata i Tel Aviv, Haifu i Budimpeštu i koja je jedina turneja ove čuvene trupe tokom tekuće pozorišne sezone. Njihov nastup u Srbiji, ujedno i prvi u ovom delu Evrope, planiran je za 13. mart u Srbskom narodnom pozorištu u Novom Sadu i 14. mart u Jugoslovenskom dramskom pozorištu u Beogradu.


Erdogan zapretio da će „iznenada doći jedne noći“ - Sputnjik Srbija\n21:53 27 Novembar 2020\nErdogan zapretio da će „iznenada doći jedne noći“\n© Foto : Kancelarija predsednika Turske\n16:31 01.10.2019 (osveženo 16:32 01.10.2019) Preuzmite kraći link\nPredsednik Turske Redžep Tajip Erdogan saopštio je da turska armija može iznenada početi ofanzivu na istoku Eufrata u Siriji radi formiranja zone bezbednosti.\n„Možemo iznenada doći jedne noći“, rekao je turski lider na otvaranju jesenjeg zasedanja turskog parlamenta u Ankari, javlja „Anadolija“.\nKako se navodi, Erdogan je dva puta izgovorio ovu frazu pred vojnicima koji su učestvovali u operacijama u Siriji „Štit Eufrata“ i „Maslinova grančica“.\nOn je dodao da će Turska samostalno formirati zonu bezbednosti na severu Sirije, ako ne uspe da se dogovori sa SAD.\n„Nema više ni dana čekanja. Ako ne postignemo nikakav dogovor sa SAD, mi nećemo imati drugog izbora. Planiramo da iz zone širine 30 kilometara raselimo dva miliona sirijskih izbeglica. Ići ćemo svojim putem i već smo počeli da delujemo“, rekao je Erdogan.\nOn je ukazao da Tursku pokušavaju da bace na kolena tako što joj stavljaju na teret izbeglice, ali da im to neće uspeti.\n„Mi nismo zemlja gde mogu da isprobavaju takav scenario. Rekli smo da su te igre završene“, dodao je turski lider.


Da li je moguća nova pandemija: U Кini se pojavio novi soj svinjskog gripa - AgroSmart\nOno što svetu sada nikako ne treba je nova pandemija. Zbog toga su naučnici vrlo zabrinuti što je sve više slučajeva svinja u Кini koje su obolele od specifičnoj soja svinjskog gripa koji ima potencijal da se prenese na čoveka.\nКada više različitih sojeva virusa gripa inficira jednu svinju, može doći do razmene gena, procesa koji se u nauci naziva „preusmeravanje“, piše magazin Sajens.\nNova studija, objavljena u „Proceedings of the National Academy of Sciences“ fokusira se na grip nazvan G4.\n„Iz predstavljenih podataka vidi se da je reč o virusu svinjskog gripa koji može da se pojavi kod ljudi“, kaže Edvard Holms, evolutivni biolog sa Univerziteta u Sidneju koji proučava patogene organizme.\nDodaje da je „jasno da se ova situacija mora pažljivo nadgledati“.\nStudija je rezultat istraživanja nazalnih briseva 30.000 svinja iz deset kineskih provincija i 1.000 briseva svinja sa respiratornim simptomima univerzitetskih farmi. Brisevi su prikupljeni od 2011. do 2018. godine, a istraživanje je predvodio Liu Jinhua sa Кineskog poljoprivrednog univerziteta.\nVodeći autor studije Sun Honglei, takođe sa Кineskog poljoprivrednog univerziteta, kaže da to što G4 ima gene H1N1 virusa iz 2009. godine može da znači da se virus adaptirao i da može dovesti do prenošenja sa čoveka na čoveka.\nZabeležena su dva slučaja zaraze G4 kod ljudi i oba slučaja su, srećom, ostala u „ćorsokaku“ pošto se virus nije dalje preneo na druge ljude.\n„Verovatnoća da će ova posebna varijanta izazvati pandemiju je mala“, kaže Marta Nelson, evolucijski biolog iz američkog Nacionalnog instituta za zdravstveni rad Fogarty koji proučava viruse svinjskog gripa u Sjedinjenim Državama i njihovo širenje na ljude.\n„Grip nas može iznenaditi“, kaže Nelsonova. „A postoji rizik da u ovom trenutku zanemarimo grip i druge pretnje zbog kovida-19“.\npandemija svinjski grip


Partizan završena priča, Štulić blizu niškog Radničkog - SPORTSKI ŽURNAL\nU Olimpijskom komitetu Srbije održana obuka o merama pružanja prve pomoći\nPartizan završena priča, Štulić blizu niškog Radničkog\nU sezonama 2019/20. i 2020/21 Nikola je na 26 utakmica proveo na terenu 620 minuta, postigao je i jedan gol\nNikola Štulić (20) je posle rastanka sa Partizanom blizu prelaska u Radnički iz Niša. Čelnici superligaša sa Čaira pregovaraju sa dojučerašnjim igračem crno-belih i očekuje se da ubrzo postignu dogovor. Nije u pitanju pozajmica, već bi Štulić trebalo da potpiše ugovor sa Nišlijama.\nRadnički je zainteresovan za napadača ponajviše zbog toga što tokom proleća verovatno neće moći da računa na povređenog Miljana Škrbića, golgetera tima. Štulić bi dobio dovoljno prostora da pokaže da nije slučajno jedno vreme bio u ozbiljnim planovima Parnog valjka.\nU sezonama 2019/20. i 2020/21 Nikola je na 26 utakmica proveo na terenu 620 minuta, postigao je i jedan gol. Situacija se promenila jesenas, pa je Nikola odigrao samo 14 minuta i to upravo u duelu sa Nišlijama u Humskoj (4:0). Ukoliko ovih dana dođe do dogovora Štulić će se priključiti Radničkom na pripremama u Beleku.\nLaso: Ako igračima moram da govorim da je polufinale gotovo, onda su glupi\nPredsednik Ukrajine poverio Ševčenku važnu ulogu\nMALO IM DRUGO MESTO - Marko više nije trener Borusije\nIZABRAN MEĐU 22 PONUDE - Žan Luj Gase novi selektor Obale Slonovače


RTS :: Vlada zaseda - na morskom dnu\nZanimljivosti Vlada zaseda - na morskom dnu\nsubota, 17. okt 2009, 14:57 -> 16:57\nVlada zaseda - na morskom dnu\nSa željom da ukaže na opasnost od globalnog zagrevanja Vlada Maldiva održala je sednicu na neverovatnom mestu - pod morem. Dokument kojim pozivaju sve zemlje sveta da smanje emisiju ugljen dioksida potpisan je na dubini od šest metara.\nPredsednik Republike Maldivi Mohamed Našid i 13 članova kabineta, uz pomoć podvodne opreme, i služeći se rukama u sporazumevanju, održali su sastanak na morskom dnu.\nNeobično mesto za sednicu Vlade izabrano je da bi se ukazalo na rastuću opasnost od globalnog zagrevanja za sve narode koji žive na niskoj nadmorskoj visini.\nČlanovi Vlade sedeli su za stolom na dubini od šest metara u laguni nedaleko od glavnog grada, kod ostrva koje se obično koristi za vojne treninge, a leži na svega 2,1 metar iznad nivoa mora.\nOkruženi koralima i šarenolikim podvodnim svetom, predsednik, zamenik predsednika, sekretar Vlade i 11 ministara potpisali su dokument kojim pozivaju sve zemlje sveta da smanje emisiju ugljen dioksida.\nPredsedniku ovaj sastanak nije teško pao, s obzirom na to da je strastveni ronilac, dok su ostali članovi Vlade uzimali časove ronjenja nekoliko nedelja uoči današnjeg sastanka.\nTrojica ministara nisu bila prisutna - dvojica zato što su imala lekarsko opravdanje, a jedan je bio na putu van zemlje.\n„Ono što želimo je da nateramo ljude da shvate da su Maldivi država na prvoj udarnoj liniji globalnog zagrevanja. To nije samo problem za Mladive, već za čitav svet", poručio je Našid.\nPovećanje nivoa mora uzrokovano topljenjem polarnog leda moglo bi da prebriše ovaj arhipelag u Indijskom okeanu u roku od jednog veka.\nNašidova inicijativa ima poseban značaj pred decembarsku konferenciju UN o klimatskim promenama u Kopenhagenu.\nPredsednik Našid, koji je u poslednje vreme postao jedan od najglasnijih svetskih zagovornika za očuvanje planete, već je objavio planove kojima namerava da obezbedi fond za kupovinu nove domovine za svoje ljude ako arhipelag biserno belih plaža okružen tirkiznim morem bude potopljen.\nObećao je i da će u roku od jedne decenije od Maldiva stvoriti prvu „ugljen dioksid neutralnu" državu u svetu.\nVlada Maldiva ranije je objavila plan za osnivanje fonda, kojim bi se kupila nova zemlja za svih 350.000 stanovnika države.\n„Moramo da pošaljemo poruku svuda, sa što više mašte, i to je upravo ono što radimo", rekao je Našid u intervjuu na brodu, idući na podvodni sastanak, koji je obezbeđivalo nekoliko desetina vojnika, očigledno više iz protokolarnih razloga.\n(subota, 17. okt 2009, 21:28) - anonymous [neregistrovani]\nVlada Republike Crne Gore imala sednicu-mirno i ceka da more dodje do Podgorice!


"Otišla sam kod šminkera i dala mu 10.000 DINARA, ali kad sam videla šta je uradio HTELA SAM DA SE ZAPALIM": Najgora šminka koju je ikad iko video - Zena.rs\n"Otišla sam kod šminkera i dala mu 10.000 DINARA, ali kad sam videla šta je uradio HTELA SAM DA SE ZAPALIM": Najgora šminka koju je ikad iko video\nNa video-servisu Jutjub ovih dana vlada neobičan izazov koji je potpuno obuzeo kreatore sadržaja i gledaoce. Cilj je da se uz pomoć aplikacije za bodovanje usluga salona koji se bave šminkom, kosom i noktima pronađe onaj koji je najlošije ocenjen i da se iskustvo zabeleži i objavi.\nPre i posle šminkanja Foto: screenshot\nIzazov koji je trenutno najpopularniji na Jutjubu najviše je sniman u formi: "Otišla sam kod najgore ocenjenog šminkera / šminkerke u gradu".\nKreatori se snimaju pre odlaska u salon i čitaju komentare drugih nezadovoljnih korisnika koji su posetili osobu koja ih je loše našminkala.\nNajveći broj ljudi je snimao proces šminkanja i gde najviše greše oni koji su ocenjeni sa jednom zvezdicom, a potom i finalni razultat.\nPosle šminkanjaFoto: screenshot\nPored potpunih amatera u sferi šminkanja, ocene su nekad loše zbog nedostatka adekvatnog materijala i uslova za rad, neprofesionalne usluge, ali i zbog nadobudnog ponašanja majstora svog zanata.\nNeke od jutjuberki nisu prošle mnogo loše, a u nekim slučajevima ostale su zaprepašćene da su uslugu platile i do 10.000 dinara (120 dolara), a da izgledaju kao da ih je dete prvog razreda osnovne našminkalo.\nCeca nam otkriva SVOJE TAJNE ŠMINKANJA: Za magiju na njenom licu ZASLUŽAN JE ON - a ovaj detalj MORATE DA ČUJETE


Most Zemun-Borča: Kinezi kasne, a traže još novca – Borča\nMost Zemun-Borča: Kinezi kasne, a traže još novca\nBEOGRAD – Kineska kompanija CRBC kasni na gradnji mosta Zemun – Borča i traži pomeranje roka za šest meseci i dodatnih oko 19 miliona evra, rekao je Dragan Đilas.\n“Mi naravno nećemo da platimo ništa i tražimo da bude u roku, jer ako kasne moraće da plate penale”, rekao je gradonačelnik Beograda u tehničkom mandatu na okruglom stolu o suzbijanju rada na “crno” u građevinarstvu.\nOn je naveo da domaći izvođač prati predviđenu dinamiku za prilazne puteve, dok CRBC kasni.\nNapominjući da strane firme anagažovane u Srbiji pokušavaju da nametnu neke stvari koje im odgovaraju, Đilas je rekao da su Kinezi bili najoriginalniji, te da su, pored toga što finansiraju projekat i njihova firma gradi most, tražili da i nadzor bude kineski, što grad Beograd nije prihvatio, već je angažovao kompaniju “Luj Bežer”.\nKinezi su, kako je rekao, tvrdili da se kod njih tako radi.\nĐilas je ranije najavio da će most Zemun – Borča biti završen do kraja 2014. godine, a CRBC je prethodno najavljivao da će radovi biti gotovi do idućeg oktobra.\nPrema ranije potpisanom sporazumu izmedu Vlade Srbije i Kine, most Zemun – Borča će biti dugačak 1.507 metara, širok 29,1 metar i visok 22,8 metara, sa ukupno šest kolovoznih traka i pešačko-biciklističkim stazama sa obe strane.\nMost će imati dva veća raspona sa kosim zategama, za prolaz brodova. Dužina svih pristupnih saobraćajnica biće 21,5 kilometara.\nUkupna vrednost izgradnje mosta trebalo bi da bude 170 miliona evra, od čega 25,5 miliona evra finansira Vlada Srbije, a 144,5 miliona evra kineska banka Eksim, uz poček od tri godine, fiksnu kamatnu stopu od tri odsto godišnje i rok otplate od 15 godina.


Propali pregovori - Bolja Tuzla\nDirektorica pri Evropskoj službi za vanjske poslove (EEAS) Angelina Eichhorst ocijenila je da propali pregovori o Izbornom zakonu koji su posljednja četiri dana održani u u zgradi Delegacije EU predstavljaju gubitak i propuštenu priliku domaćih lidera.\nEichhorst, koja je sa ambasadorom SAD-a u BiH Michaelom Murphyjem bila međunarodni posrednik, istakla je da su iscrpljene sve mogućnosti stranih medijatora te da je trenutno sve na domaćim zvaničnicima.\nNaglasila je da su se pregovori ticali integriteta izbornog procesa, izmjene Ustava BiH, izbornom modelu za dva članove Predsjedništva BiH iz Federacije BiH te da je bilo određenih iskoraka po pitanju funkcionisanja FBiH.\nTvrdi da su lideri usaglasili mehanizam kojim bi se spriječile blokade imenovanja Vlade FBiH ili imenovanja sudija Ustavnog suda BiH te da je ostalo sporno pitanje nadležnosti Doma naroda, zbog neslaganja stavova SDA i HDZ-a.\n– Uz ovakva dešavanja na evropskom tlu i geopolitičkoj sceni, ovo je bila prava prilika da se iskaže spremnost za postizanje konsenzusa. Dogovor bi BiH po ovim pitanjima doveo bliže EU – naglasila je.\nMeđutim, tvrdi da je napravljen značajan korak što se prvi put od Deytona razgovaralo o funkcionalnosti Federacije BiH.\nEichhorst je istakla da su sve parlamentarne stranke bile pozvane, te da nije tačno da neki nisu dobili poziv. Smatra da se dio o integriteu izbornog procesa svakako treba uputiti u parlamentanu proceduru\nPocrtala je važnost ragovora o izmjeni Ustava BiH i obavezu države da provede presude Evropskog suda za ljudska prava.\n– Ključno je da se održe izbori, jer građani imaju pravo da izađu na birališta i to je ustavna kategorija na kojoj će EU nastaviti insistrirati – kazala je.\nAmbasador SAD-a u BiH Michael Murphy tvrdi da je odbijanje unapređenja funkcionalnosti Federacije BiH dogovor učinilo nemogući te da je funkcionalnost Federacije BiH ključna za ispunjavanje prava građana koji moraju imati povjerenje da su njihovi glasovi bitni i da mogu živjeti bez diskriminacije.\nNaveo je da bi postizanje svih elemenata jednog paketa značio iskorak te je izrazio žaljenje što bh. lideri nisu iskoristili priliku za historijsku pobjedu.\nTvrdi da nijedna stranka ne bi dobila 100 posto onoga što su tražili već 70 posto, a da bi građani dobili nadu za bolju budućnost.


SAD vraćaju Iraku ukradene drevne artefakte\nTanjug 3. avgusta 2021. 14:30\nBAGDAD – Sjedinjene Američke Države vraćaju Iraku više od 17.000 drevnih artefakta, opljačkanuh i prokrijumčarenih iz Iraka nakon američke invazije 2003. godine, a među njima je i ploča stara 3.500 godina koja nosi deo Epa o Gilgamešu, saopštilo je danas\nMinistarstvo kulture Iraka.\nNavedeno je da su američke vlasti koje rade na pronalaženju artefakta nedavno postigle sporazum sa Bagdadom o vraćanju predmeta oduzetih od trgovaca i muzeja, piše Rojters.\n„Vlada SAD zaplenila je neke artefakte i poslala ih u ambasadu Iraka. Ploča sa Gilgamešom je važna ploča i biće vraćena u Irak u narednih mesec dana nakon što se završe pravni postupci“, rekao je ministar kulture Hasan Nadim.\nAmeričke vlasti zaplenile su ploču sa Gilgamešom 2019. godine nakon što je prokrijumčarena i prodata na aukciji, trgovcu umetnosti u Oklahomi i kasnije bila izložena u muzeju u Vašingtonu, saopštilo je Ministarstvo pravde.\nEp o Gilgamešu je priča stara 3.500 godina koja se smatra jednim od prvih svetskih dela književnosti.\nNakon 2014. godine, Islamska država, koja je propovedala netolerantno i ekstremističko tumačenje islama, izvršila je racije i uništila istorijske lokacije, koristeći plen za finansiranje svojih operacija kroz krijumčarsku mrežu koja se proteže preko Bliskog istoka i šire.\nUz pomoć međunarodnih agencija, vlasti Iraka pokušavaju da pronađu, vrate i sačuvaju svoje arheološke artefakte.


Veljović: Pojedinci i grupe planiraju izazivanje incidenata i nemira na dan izbora! – Borba\n“Policija raspolaže operativnim podacima da pojedinci i grupe planiraju izazivanje incidenata i nemira na sami dan parlamentarnih izbora”, saopštio je Veselin Veljović, direktor policije.\n“Naša saznanja ukazuju da ova lica preko društvenih mreža i drugih kanala zagovaraju da tokom glasanja i nakon zatvaranja biračkih mjesta građani izađu na ulice, izazivaju nemire i narušavaju javni red.\nPolicija će u svim gradovima odlučno i odgovorno postupati, a oni koji budu pokušali ispoljiti destruktivno i ekstremno ponašanje, izazivati građansku nestabilnost i kršiti zakonske propise biće spriječeni i snosiće odgovornost.\nPozivam građane da svi zajedno podijelimo odgovornost i sačuvamo građanske i civilizacijske vrijednosti društvene zajednice kao zajedničko dobro i interes svakog pojedinca i porodice”, rekao je on u izjavi za medije.\n“Ako policija ne spriječi “fantomske birače” da glasaju u nedelju, spriječiće ih naši ljudi“!\nDetućilo komentariše 5 mjeseci ago\nČim procene da gube eto ga novi “državni udar”. Zato svi zorom na glasačka mjesta.


Albanija: Vlada odobrila gradnju novih hidroelektrana\nAlbanska Agencija za prostorno planiranje odobrila je pet novih građevinskih dozvola za hidroelektrane i revidirala jednu postojeću.\nNa sastanku održanom pre nekoliko dana odobrena je dozvola za HE Driten na reci Gashi, opština Tropoja, kompaniji Brecani – R.O.S.P. Reka Gashi, iako se smatra rečicom, prepoznata je kao još jedan biser na severu Albanije i deo je Svetske baštne UNESCO.\nNova dozvola, za koju se očekuje da će izazvati burne reakcije javnosti, dodeljena je za hidroelektrane Shutri 1 i Shutri 2, u slivu reke Shutri i ušću u reku Uraku, opština Mat. Dozvola je izdata koncesionoj kompaniji ATEANI.\nReka Uraku našla se u središtu pažnje pre nekoliko meseci, kada su se stanovnici ovog područja usprotivili izgradnji dve hidroelektrane. Tom prilikom je ministarka energetike Belinda Baluku najavila da će dozvola za gradnju ovih hidroelektrana biti ukinuta.\nPored toga, Agencija za prostorno planiranje odobrila je dozvolu za HE Velešnica 1 i Velešnica 2, na reci Velešnici, u opštinama Debar i Kukeš, kompaniji Kalisi Hydropower.\nOdobrena je i gradnja HE Ligjanca 1 i 2, na reci Ligjanca i potoku Piškaši, opština Prenjas. Koncesionar je kompanija Rei Energji.\nPoslednja nova građevinska dozvola izdata je za HE KUČ, u uzvodnom slivu reke Šušice, opština Himare, kompaniji Age Kuč.\nAgencija je predvidela reviziju postojeće dozvole i produžavanje roka za HE DARSI 1 i DARSI 2, na reci Darsi, opština Klos.\nMinistarstvo energetike nedavno je okončalo proces skeniranja koncesionih ugovora o izgradnji hidroelektrana. Na kraju tog procesa, objavljeno je da će biti jednostrano raskinuto 27 ugovora o izgradnji 80 hidroelektrana, kod kojih je utvrđeno ozbiljno kršenje ugovornih obaveza.


Popularne turističke destinacije u Republici Srpskoj privukle su ove godine zbog krize nastale usljed epidemije kovidom-19 veliki broj domaćih turista, a jedan od novootkrivenih turističkih bisera je opština Milić, ističu iz Turističke organizacije Republike Srpske.\n"Novo turističko otkrovljenje svakako je opština Milić te slobodno možemo reći da su građani u RS otkrili jednu novu dosad ne toliko posjećenu destinaciju. Ove godine zbog cijele situacije s virusom korona među stanovnicima vlada veliko interesovanje za prirodu, a Milići su upravo to - čista priroda", kaže za "Nezavisne" Nada Jovanović, direktorica Turističke organizacije Republike Srpke.\nPrema njenim riječima, Milići, iako poznati po svom rudnom bogatstvu, značajan potencijal imaju u šumama, bogatim rijetkim vrstama kao što su Pančićeva omorika i tisovina, s kojima planine Komić i Radava predstavljaju oazu mira i zdravlja. Dodaje da su, pored Milića, ove godine turistički "isplivali" Nevesinje i Sokolac, za koje vlada interesovanje iako to ranije nije bio slučaj.\nIstiče da ove godine vlada veliko interesovanje domaćih turista i za mjesta kao što su Janjske otoke, jer iako su godinama bili solidno posjećeni - ove je godine zaista veliko interesovanje.\n"Šipovo je cijele godine generalno jako dobro posjećeno, tu su izvori Plive, pa se odmah nadovezuju i opština Mrkonjić Grad te tri izvora Sane, gdje ima smještaj u seoskim domaćinstvima. Imaju edukativni centar, organizuju razne škole branja gljiva na Lisinima", ističe Jovanovićeva.\nDodaje da je Ribnik uvijek bio raj za flaj fišere, a sve više ga posjećuju naši građani, što je radnicima iz oblasti turizma izuzetno drago.\n"U cijeloj ovoj nesreći izazvanoj pandemijom virusa korona građani RS će definitivno biti u prilici da upoznaju našu domovinu i da vide sve njene ljepote", kazala je Jovanovićeva.\nIz Turističke organizacije Nevesinje ističu da se nadaju većem broju turista, upravo zato što ove godine građani ostaju u zemlji.\n"Jedini problem nam prestavlja činjenica da imamo malo smještajnih kapaciteta", kazala je Miroslava Pekez iz Turističke organizacije Nevesinje.\nDa ima osjetno više turista iz RS, ističu i iz Turističke organizacije Sokolac, gdje kažu da ova opština polako skreće pažnju na sebe.\n"Prioritet Turističke organizacije Sokolac jeste da Sokolac postane prepoznatljiv kao autentična turistička destinacija", rekla je Mirjana Simović iz te turističke organizacije. Dodaje da se nada da će veliki broj domaćih turista upravo posjetiti Sokolac, jer je nedirnuti rezervat prirodnih bogatstava.\n"Svojim položajem, atraktivnošću i očuvanošću prirodnog ambijenta sve više privlači različite vrste zaljubljenika u prirodu", zaključila je Simovićeva.\nNajveće interesovanje što se tiče turističkih vaučera je za "Banju Vrućicu" u Tesliću, rekli su u Ministarstvu trgovine i turizma RS.\nOsim za ovu banju, interes vlada i za "Vilinu vlas" u Višegradu i "Kulaše" u Prnjavoru.\n"Banje nude posebne programe za smještaj i boravak domaćih turista", rekli su u ovom ministarstvu.\nI Nada Jovanović kaže da je najviše interesovanja za banjskim turizmom.\nU Ministarstvu kažu da interes vlada i za Trebinje i Višegrad, kao i za Nacionalni park Sutjeska, dok Jovanovićeva kaže da su Jahorina, Ribnik i Šipovo top destinacije u kojima građani Srpske žele iskoristiti svoj turistički vaučer.


Održana četvrta stručna radionica drugog ciklusa potpore zaposlenim ženama - Socijalno se uključi i zaposli - SUZI\nSolidarnost je postala svakodnevica.\nČetvrta stručna radionica drugog ciklusa potpore zaposlenim ženama namijenjena projektnom partneru Zajednici Saveza osoba s invaliditetom Hrvatske – SOIH, održana je 26.10.2020., u prostorijama projektnog partnera Zajednice udruga i članova HVIDR-a Grada Zagreba, Slovenska 21.\nMarica Mirić, predstavnica odabranog projektnog partnera Zajednice Saveza osoba s invaliditetom Hrvatske – SOIH, zahvalila je vodstvu Zajednice udruga i članova HVIDR-a Grada Zagreba na pruženom gostoprimstvu za održavanje ove radionice uslijed neadekvatnih uvjeta za poštivanje epidemioloških mjera u vlastitim prostorima.\nVoditelj projekta ispred Grada Zagreba Andrija Petrović, naglasio je kako je ovo još jedan primjer solidarnosti i uzajamne pomoći kojem svakodnevno svjedočimo u ovom kriznim vremenima.\nPojam solidarnosti je definiran u Milenijskoj deklaraciji kao jedan od temeljnih vrijednosti međunarodnih odnosa u 21. stoljeću, prema kojoj bi oni koji imaju najviše trebali pomagati onima kojima je najviše potrebno. Društvena solidarnost time označava moralnu obvezu čovjeka prema drugom pojedincu i društvu generalno.\nStručni tim za potporu uz prisutnost ostalih članova projektnog tima, slušao je iskustva žena i konstruktivno odgovarao na njihova pitanja i nedoumice.\nŽene su opisivale svoje radne dane, potrebe krajnjih korisnika o kojima skrbe i okolnosti sa kojima se svakodnevno susreću na terenu.\nVećina zaposlenih žena naglasila je kako su se one same i njihovi korisnici već priviknuli na situaciju obzirom na epidemiju korona virusa, ali da je konstantno prisutna doza opreza u svakodnevnoj komunikaciji sa okolinom. Osim redovnih zaduženja, žene su naglašavale druženje i razgovor kao izuzetno važan element u odnosu prema krajnjim korisnicima, a osvrnule su se i na koristi koje je njima donio ovaj projekt.\nIzrazile su zadovoljstvo činjenicom da im je projekt SUZI pružio priliku za zaposlenje, a krajnjim korisnicima, osobama starije životne dobi i osobama u potrebi, olakšao zadovoljenje svakodnevnih životnih potreba.\nNakon stručnog dijela, Marica Mirić, pohvalila je rad zaposlenih žena projektnog partnera Zajednice Saveza osoba s invaliditetom Hrvatske – SOIH ističući njihovu predanost radnim zaduženjima i profesionalnost u odnosu prema poslodavcu, ali i prema krajnjim korisnicima.


Produbljivanje saradnje OEBS-a i Skupštine Vojvodine | Autonomija\nProdubljivanje saradnje OEBS-a i Skupštine Vojvodine\nPredsednik Skupštine Vojvodine Šandor Egereši i šefica Odeljenja za demokratizaciju Misije OEBS u Srbiji Hanel…\nPredsednik Skupštine Vojvodine Šandor Egereši i šefica Odeljenja za demokratizaciju Misije OEBS u Srbiji Hanelore Valie razgovarali su danas o mogućnosti produbljivanja saradnje na programima edukacije i obuke poslanika i zaposlenih u pokrajinskoj administraciji. Kako je saopšteno iz pokrajinskog parlementa, Egereši je istakao da je Skupština Vojvodine zainteresovana za sve programe koji mogu doprineti povećanju efikasnosti rada, otvaranju parlamenta prema građanima i usavršavanju zaposlenih. Prema njegovim rečima, namera Skupštine je da u narednom periodu nastavi dosadašnje i razvije nove projekte namenjene mladima, jačanju tolerancije i promociji evropskih standarda i vrednosti.\nGovoreći o programima koje OEBS sprovodi u cilju podrške institucijama i civilnom društvu u Srbiju, Valie je izjavila da ta organizacija ima mogućnost da pruži stručnu pomoć međunarodnih eksperata, te da je spremna da putem seminara i drugih edukativnih metoda doprinese unapređenju rada pokrajinskih organa. Ona je istakla da OEBS želi zajedno sa Skupštinom Vojvodine da započne nove projekte, poput programa približavanja evropske terminologije i aktivnog korišćenja baza podataka evropskih institucija.


Dan online - Kultura: Traži se kratka priča - 2019-05-25\nKultura KONKURS ZA SREDNJOŠKOLCE Traži se kratka priča\nNevladina organizacija „TNT” i Savez za djecu i mlade - „KUĆA” iz Podgorice raspisale su nagradni konkurs za kratku priču na temu vršnjačkog nasilja za sve učenike srednjih škola u Crnoj Gori, odnosno mlade od 14 do 19 godina.\nKonkurs je raspisan u okviru projekta „Imaj u vidu!” koji je podržan od strane Nevladinih organizacija „Roditelji.me”, „Juventas”, „Unije srednjoškolaca Crne Gore” i „Centra za podršku lokalnom i regionalnom razvoju” u okviru šireg programa „Koalicija protiv vršnjačkog nasilja u crnogorskim školama”.\nProjekat se finansira Evropska unija i kofinansira Ministarstvo javne uprave, dok je institucionalno podržan od strane Ministarstva prosvjete Crne Gore.\nKonkurs je otvoren do 15. juna. Detalji konkursa mogu se naći na sajtu www.nvotnt.me.


Odalović: Haški tribunal nije sud koji je doneo pravo i pravdu - Izazov\nOdalović: Haški tribunal nije sud koji je doneo pravo i pravdu\nRadio-televizija Srbije\t 9. juna 2021. 08:09\nVeljko Odalović je gostujući u Jutarnjem programu RTS-a rekao da je bilo prirodno da se na sednici SB kaže šta ima da se kaže i da se prva i prava reakcija usmeri ka mestu gde je nažalost taj ad hok tribunal i formiran.\n"Mislim da su poruke koje su prenete od strane predsednika bile one koje svakoga u Srbiji iiritira, ljuti, nemoć u želji da se u tom tribunalu izreknu kazne za zločine nad Srbima i nespremnost ljudi koji su tamo odlučivali je nešto što je zasluživalo da se kaže i mislim da je predsednik to sinoć vrlo jasno rekao", naveo je Odalović.\nNavodi da kad čovek sa distance razvije malo ovu priču i kako je izgledalo očigledno je da je taj "ad hok tribunal nastao pod pritiskom onih koji su bili kreatori raspada bivše Jugoslavije i potezima koji su vukli, priznanjima kada su se sukobi dešavali, su želeli da zatvore priču i da porukama koje su slali nas sve pomalo osude".\n"Onda nisu uvažili činjenice da je u tim sukobima u kojima je bilo strahovito mnogo žrtava na svim stranama, da je bilo teških zločina, da nisu ni Hrvati, ni Bošnjaci, ni Albanci koji su činili zločine nad Srbima, u tom relacijama ovaj ad hok tribunal ništa nije uradio, čak je i oslobodio ljude koji su izvesno trebalo da budu odogovorni", kazao je Odalović.\n"Tribunal podigao optužnice, pa prikupljao dokaze"\nOdalović ističe da to "nije sud koji je doneo pravdu i pomirenje, iako su pompezno najavljivali kada su zagovarali formiranje ovog tribunala da će posle toga sud time što će izreći mere onima koji su činili zločine stvoriti uslove za pravdu i pomirenje".\n"Onako kako je tribunal počeo da radi, on je podigao optužnice, a kasnije prikupljao dokaze. Način kako su radili, presuđivali i ona toga znači mnogo za onoga ko veruje", naveo je Odalović.\nNapominje da je minimum što je trebalo da se uradi je trebalo da se ponovi suđenje Ratku Mladiću.\n"Ni u jednom pravu, sem u onom koji su formirali sami za sebe, i način na koji su oni radili se ne primenjuje. Oni se nisu bavili suštinom i onim zbog čega bi svaki tribunal trebalo da postoji", ističe Odalović.\nAko pažljivo slušamo ono što su predstavnici Hrvatske i BiH sinoć rekli "govori o tome da smo mi daleko i da njihove poruke govore da ni bosansko ni hrvatsko društvo nisu spremni da se suoče sa svojim zločinima".\n"Sve žaoke su upućene ka Srbiji. Ako smo imali žrtve na sve strane, etnička čišćenja, Trećina nestalih su Srbi. Neko ih je oteo i ubio. Mi danas ne možemo da dođemo do teritorijama na kojima se tela nalaze. Tela se ne nalaze u Srbiji, nalaze se u BiH, Hrvatskoj i na KiM. To govori o duplim aršinima o nespremnosti da se sagledaju činjenice i da oni za koje se dobrim pretpostavkama da su odgovorni, da se procesuiraju. Oni su slobodni i dobijaju ordenje", kaže Odalović.\nPokušaj da se zatvori priča na Balkanu\nNavodi da sticajem okolnosti pre petnaestak dana čitao beleške iz Savezne skupštine čitao beleške kada je usvojen zakon o saradnji sa Hagom.\n"Ponovio bih je sve, od reči do reči. Nisam našao nijednu grešku, sve se potvrdilo i pokazao onako kako jeste. Zakon koji je potvrđen u oba doma, je isključio pitanja o izručenju bilo koga. To je osnov po kome je Viši sud, kada su Radeta i Jojić trebalo da budu izručeni, sudija je ocenio da nije u skladu sa zakonom", napominje Odalović.\nNavodi da je ovo je pokušaj da se zatvori priča na Balkanu.\n"Verujem da ćemo doći do nekog rešenja. Ovo je ad hok tribunal, i on će pokušati da produži svoj mandat", dodaje Odalović.\n"SZO put da se mnoga pitanja reše"\nNa današnji dan, 1999. godine predstavnici Vojske Jugoslavije i NATO-a potpisali Kumanovski sporazum kojim su okončani vazdušni udari NATO-a na Jugoslaviju, a na KiM na osnovu rezolucije 1244 Saveta bezbednosti Ujedinjenih nacija, raspoređene međunarodne snag.\nOdalović smatra da je reč o, kako je rekao, još jednoj "ozbiljnoj prevari".\n"Jedna misija uspostavljena Rezolucijom 1244 rezolucija i Kumanovskim sporazumom razrađena se pretvorio u svoju suprotnost. Da podsetim, 50.000 vojnika, policajaca, osoblja je za 10 dana došlo na KiM. Oni su preuzeli svu odgovornost. Oni su dozvolili da se pod njihovim mandatom protera preko 250.000 Srba i nealbanaca", navodi Odalović.\nMeđunarodna zajednica, smatra, odnosno oni koji su medijatori celog procesa ili neće ili nema snage da natera Prištinu da svoje obaveze ispuni.\n"Kakva je svrha dijaloga u nečemu što nije dalo nikakav rezultat. Ako je potpisala Priština da će formirati SZO, ako je donet plan implementacije koji je, takođe, potpisala, pa šta treba da se desi da Priština bude naterana i to je obaveza međunarodne zajednice. Siguran sam da će ih naterati da to urade. SZO je put da se mnoga pitanja kroz dijalog reše i da se relaksiraju mnoge teške teme koje su prisutne na prostoru KiM", zaključio je Odalović.


Raste poverenje u instituciju poverenika za zaštitu ravnopravnosti | Novinska agencija Beta\nPOSMATRACI | 21.12.2016 15:10 > 21.12 15:46\nPublikacija je izradjena za potrebe Poverenika za zaštitu ravnopravnosti, u okviru tvining projekta Evropske unije. Istraživanje na 1.200 ispitanika realizovala je agencija Faktor plus tokom juna ove godine. Prethodno istraživanje takve vrste uradjeno je 2013.\nRezultati ispitivanja janog mnjenje pokazali su i da gradjani Srbije najveću distancu imaju prema pripadnicima LGBT populacije, Albancima i migrantima.\nPre tri godine 20 odsto ispitanika nije prihvatalo da migranti budu gradjani Srbije sada je taj broj porastao za 11 odsto. Procenat onih koji ne bi voleli da im migrantri budu komšije porastao je sa 23 na 30 odsto. Ipak, broj onih koji bi se protivili tome da migrant bude član njihove porodice, smanjio se, pa umesto 50 odsto ispitanih sada tako izjasnilo njih 38 odsto.\nPrema istraživanju, 45 odsto gradjana navelo je da ne želi Albanca za člana porodice, dok je takav stav pre tri godine imalo 57 odsto ispitanika.\nIpak, u protekle tri godine za 19 odsto se smanjio broj gadjana koji bi "imali nešto protiv da oni sami ili njihovo dete budu u braku sa LGBT osobom" i takav stav sada ima 63 odsto ispitanika.\nPoverenje u državne institucije raste, pa se broj gradjana koji bi se zbog diskrimincije obratio državnim isntitucijama u protekle tri godine povećao sa 32 na 63 odsto, pokazala je anketa.\nSudeći po odgovorima ispitanika, raste poverenje gradjana u rad policije i rad Poverenika za zaštitu ravnopravnosti. Tako je 2013. godine dva odsto gradjana reklo je da bi se u slučaju diskriminacije obratilo Povereniku, dok je ove godine taj procenat 18.\nNa predstavljanju publikacije u beogradskom Medija centru, poverenica za zatitu ravnopravnosti Brankica Janković istakla je da sudovi sada sve brže rešavaju slučajeve diskriminacije, za razliku od nekih ranijih vremena kada su sudije priznavale da takve predmete ostavljaju po strani, jer ne znaju kako bi ih rešili.\nOna je istakla je da je za rad te institucije veoma bitno saznanje šta gradjani i gradjanke misle i kako doživljavaju diskriminaciju.\nZbog toga, ocenila je poverenica Janković, ovakva istraživanja treba da održe kontinuitet.\nDirektor agencije Faktor plus Vladimir Pejić kao jedan od najvažnijih rezultata istraživanja istakao je rast poverenja gradajana u institucije, kao i to da sve više gradjana ume da prepozna diskriminaciju.\nGlavna istraživačica u okviru projekta, koji je podržala EU, Ivana Krstić ukazala je na to da zakonodavstvo u Srbiji prati evropske standarde, ali da gradjani ipak doživlajavaju da je diskriminacija prisutna i rasprostranjena.


Enterprise Ethereum Alliance postaje najveća svetska inicijativa za blokčein javni kod\nEnterprise Ethereum Alliance (EEA) je objavila da su se 34 organizacije pridružile grupi iz sektora blokčeina od kraja maja. To nas dovodi do ukupnog broja od 150 organizacija koje su se priključile od februara kada je ova grupa osnovana.\n3539 Ukupno pregleda\nUčlanjeno više od 150 organizacija\nČlanovi ove grupe su finteh preduzeća i blokčein inovatori. EEA je neprofitna organizacija koja je ustanovljena radi izgradnje, promovisanja i podržavanja najboljih praksi na temelju tehnologije zasnovane na Itirijumu, javnih standarda i referentne arhitekture javnog koda.\nEEA je najveća svetska inicijativa za blokčein javni kod. Najnoviji članovi EEA-a predstavljaju širok spektar poslovnih sektora, uključujući tehnologiju, bankarstvo, državnu upravu, zdravstvenu zaštitu, energetiku, farmaciju, marketing i osiguranje, kao i brojne progresivne startape koji koriste itirijumovu tehnologiju.\nMeđu novim članovima EEA su:\n“Sve veći broj članova EEA odražava ubrzano prihvatanje i primenu rešenja itirijumovog blokčeina na globalnom tržištu”, rekao je Julio Faura, predsedavajući odbora EEA. “Tehnološka širina, dubina i raznovrsnost organizacija koje se udružuju pod pokroviteljstvom EEA za stvaranje i pokretanje preduzeća sa itirijumovim standardima pozitivno utiče na budući razvoj itirijumovog ekosistema sledeće generacije”.\nOkvir za javni kod\nEEA je formirana početkom godine sa ciljem da itirijum tehnologiju prilagodi velikim korporacijama. Istraživanje i razvoj EEA se fokusira na privatnost, proverljivosti, optimalnosti i sigurnosti. Istražuju se hibridne arhitekture koje obuhvataju i dozvoljene i javne itirijumove mreže, kao i radne grupe za aplikacije za specifičnu primenu.\nEEA će kolektivno razvijati otvorene industrijske standarde i olakšati saradnju sa svojim članovima i biće otvorena za sve članove itirijum zajednice koji žele da učestvuju. Ovakav okvir javnog koda će omogućiti masovno usvajanje koje inače ne bi moglo da se postigne pojedinačno i pružiće se uvid u budućnost skalabilnosti, privatnosti i poverljivosti itirijumove javne mreže.


Politika - Novosti dana - 05.09.2019 | Sputnjik Srbija\n16:34 15 April 2021\nDodik otvorio „Dane Republike Srpske u Srbiji“ (foto)\nManifestacija „Dani Republike Srpske u Srbiji“ otvorena je 4. septembra kulturno-umetničkim programom u Narodnom pozorištu u Beogradu, a manifestaciju je zvanično otvorio Milorad Dodik, član Predsedništva BiH i bivši predsednik RS, koji je poručio da su ovo dani jednog naroda, kulture i vere.\nDačić za Sputnjik: Za šta se to Albanci spremaju? Velike sile odmah da reaguju!\nPoruku iz Prištine da će zabraniti svim zvaničnicima Beograda da posećuju Kosovo i Metohiju tokom predstojeće predizborne kampanje komentarisao je za Sputnjik i Ivica Dačić, šef srpske diplomatije.\nOdakle ti je žena, odatle si i ti — kako je Dačić „ukrao šou“ najvećoj zvezdi foruma na Bledu\nImenovanje specijalnog izaslanika za Balkan pokazatelj je da SAD žele da budu jasnije prisutne u ovom regionu i sigurno je da će Metju Palmer, koji je imenovan na tu funkciju, imati dosta posla, rekao je šef srpske diplomatije Ivica Dačić, koji je danas na Bledskom forumu „ukrao šou“ Metjuu Palmeru, inače najvećoj zvezdi na skupu.\nPacoli Palmeru: Imate priliku da zatvorite tamno poglavlje između Kosova i Srbije\nOdlazeći kosovski ministar spoljnih poslova Bedžet Pacoli sastao se tokom dana sa specijalnim izaslanikom SAD za zapadni Balkan Metju Palmerom, prenosi Gazetablic.\nĐurić za Sputnjik: Usijane glave iz Prištine žive u Srbiji, neće nas zaustaviti!\nKao i obično, predstavnici institucija u Prištini hvale se onim čega bi trebalo da se stide, a to su sopstveni pokušaji da ometu slobodu kretanja, rekao je direktor kancelarije za KiM Marko Đurić povodom najnovijih pretnji iz Prištine.\nVulin za Sputnjik reaguje na nove zabrane Prištine\nPovodom najava iz Prištine da će zabraniti svim zvaničnicima Beograda da posećuju Kosovo i Metohiju tokom predstojeće predizborne kampanje, Sputnjik je dobio komentar od ministra odbrane Srbije Aleksandra Vulina.\nDemokratski i republikanski senatori posećuju Beograd i Prištinu\nAmerički senatori Kris Marfi i Ron Džonson posetiće Beograd i Prištinu ove nedelje, kako bi dali podršku dijalogu, piše „Lajmi“.\nPalmer otkriva ciljeve Amerike u pregovorima Beograda i Prištine\nCilj mi je da što pre vratim Beograd i Prištinu za pregovarački sto i da osiguram dogovor, poručuje Metju Palmer u intervjuu Tanjugu, prvom koji je dao od kada je imenovan za specijalnog izaslanika SAD za Zapadni Balkan.\nDačić: Spremam perestrojku, iz Vlade ide barem jedan ministar\nVreme je da se podvuče crta i da vidimo ko kako stoji, kakve rezultate imaju svi funkcioneri i da li je to dovoljno dobro da bi ostali na funkcijama na kojima su trenutno, poručio je Ivica Dačić, lider Socijalističke partije Srbije, u razgovoru za današnji „Srpski Telegraf“.\nDačić za dlaku izbegao tragediju: Grom udario u „falkon“ kojim je leteo za Ljubljanu\nPrvi potpredsednik Vlade i ministar spoljnih poslova Ivica Dačić ponovo je za dlaku izbegao tragediju. Šef diplomatije je vladinim avionom „Falkon“ sinoć krenuo na Bledski strateški forum, kada je u avion u kome se nalazio udario grom.\nRevizija istorije nije samo svetogrđe, ona je i opasna, rekao je ruski ambasador u Srbiji Aleksandar Bocan-Harčenko, reagujući na to što na obeležavanje 80. godišnjice početka Drugog svetskog rata u Poljskoj nisu pozvane Rusija i Srbija.\nSramno je porediti Srbe i Hrvate u antifašističkoj borbi\nSramno je porediti Srbe i Hrvate kada je reč o doprinosu antifašističkoj borbi u Drugom svetskom ratu, rekao je predsednik Aleksandar Vučić povodom izjave hrvatske predsednice Kolinde Grabar Kitarović da je hrvatski narod, srazmerno broju stanovnika, najviše doprineo antifašističkoj borbi u Evropi.\nVučić o Palmeru: Sprovodiće politiku SAD snažno, čak i brutalno\nPredsednik Srbije Aleksandar Vučić rekao je da će Metju Palmer, koji je imenovan za specijalnog izaslanika SAD za Balkan, sprovoditi politku SAD — snažno, ponekad čak i brutalno, i da su priče da će nama biti naklonjeniji, jer je „srpski zet“ — smešne.\nVučić o „srpskom zetu“ Palmeru: Ne komentarišem tabloidne naslove\nSrbija je rastrzana, jer velike sile imaju različite interese u našoj zemlji, a pošto se oni ne poklapaju ljudi u zemlji koji imaju svoje interese vuku svaki na svoju stranu, izjavio je predsednik Aleksandar Vučić.\nVučić najavio velike kadrovske promene u SNS-u i Vladi\nPredsednik Srpske napredne stranke Aleksandar Vučić, uoči sednice rukovodstva stranke, najavio je mnoge kadrovske promene u SNS-u, uključujući uvođenje mladih ljudi, ali i promene u Vladi.


UVODIMO OBNOVLJIVE IZVORE U GLAVNE TOKOVE ENERGIJE - JUGPRESS\nU okviru svoje Inicijative za održivu energetiku (Sustainable Energy Initiative – SEI), Evropska banka za obnovu i razvoj je od 2006. do 2014. proizvodnju energije iz obnovljivih izvora finansirala sa oko četiri milijarde dolara, izjavila je Nandita Prašad, direktorka za preduzeća iz sektora struje i energetike u toj banci.\nU intervjuu za Balkan Green Energy News (BGEN), ona je istakla da izazove stvaraju promene regulative i političkog okvira u našem regionu i šire, uključujući retroaktivne izmene mehanizma podrške proizvodnji energije iz obnovljivih izvora. „Do promene propisâ je, makar u nekim zemljama, došlo zbog toga što regulatori nisu bili sasvim nezavisni i izolovani od političkih pritisaka koliko je trebalo. U zemljama u kojima su se promene regulative negativno odrazile na razvoj projekata, trebaće vremena da se poverenje investitora povrati na nivoe od pre nekoliko godina“, kaže Prašad.\nEBRD je najveći investitor u energiju iz obnovljivih izvora u regionima u kojima posluje i u mnogim zemljama banka je bila pionir na tom polju, pa od 2006. zapravo više ulaže u njega nego u konvencionalnu proizvodnju struje, kazala je Prašad za BGEN, mesečni bilten na engleskom jeziku. „Od 2006. do kraja 2014. godine je u okviru SEI-ja u održivu energetiku i projekte vezane za klimatske promene investirano 16,4 milijarde evra. Finansiranje proizvodnje energije iz obnovljivih izvora čini otprilike 23 procenta te sume – oko četiri milijarde evra (uključujući struju iz hidroelektrana). Finansiranje energetskih projekata s obnovljivim izvorima može biti direktno, za poslove većeg obima, ili preko kreditnih linija lokalnim finansijskim institucijama, za projekte manje veličine“, dodala je. Prašad kaže da je u struju iz hidroelektrana u navedenom periodu investirano 3,65 milijardi evra te da u ovaj segment ulaze rekonstrukcija infrastrukture, u cilju povećavanja efikasnosti, i ulaganja u elektrane na gas, koje omogućavaju dalju ekspanziju energije iz obnovljivih izvora u vidu fleksibilne, dodatne proizvodnje.


Vreme 1126 - Virtuelni turizam: Srbija u dve Fejsbuk igrice\nVirtuelni turizam >\nSrbija u dve Fejsbuk igrice\nNajnovija igrica "Tour de Serbia" je poslednja atrakcija stvorena za razgledanje Srbije preko interneta. U virtuelnom doživljaju prelepih srpskih krajolika može da uživa bilo ko, a uz igru mogu i da se osvoje vredne nagrade. Osim što je igrica interaktivna i zanimljiva, ova osvežavajuća ideja poslužiće turistima koji žele da posete Srbiju da detaljno vide predele naše zemlje.\nNa nedavno održanom sajmu kongresne industrije IMEX u Frankfurtu, Kongresni biro Srbije je, kao sastavni deo Turističke organizacije Srbije (TOS), predstavio dve Fejsbuk igrice koje su namenjene promociji Srbije na nov, zanimljiv i zabavan način – kroz igru. Igrice su aktivne na sajtu Kongresnog biroa Srbije, na Fejsbuku, kao i na još nekim onlajn portalima za igre.\nPrva igrica je adrenalinska, zove se "Tura po Srbiji" (Tour de Serbia), u kojoj takmičar prolazi kroz jednu od pet destinacija – Beograd, Novi Sad, Suboticu odnosno Palić ili planinske predele Zlatibora i Kopaonika. Cilj igre je da igrač savlada razne prepreke dok se u pozadini smenjuju ambijentalne celine i turističke atrakcije u vezi sa odabranom destinacijom.\nU svakom momentu igrač može da napravi pauzu, ne umanjujući svoj konačni rezultat, odmori se i iskoristi vreme da pogleda šaroliku galeriju fotografija kako bi stekao bolji utisak o mestu u kome se nalazi.\nDruga igrica se zove "Napraviti dešavanje u Srbiji" (Make an Event in Serbia) i spada u kategoriju logičkih igrica, a namenjena je organizatorima događaja.\nTakmičar bira destinaciju među pet ponuđenih i u skladu sa izborom destinacije dobija i budžet u okviru koga bi trebalo da organizuje neki skup koji varira u broju delegata.\nOrganizator događaja se suočava sa pravim izazovom koji podrazumeva adekvatan izbor kongresnog centra, hotela za smeštaj delegata, postkongresnih izleta i restorana za večere. Takmičar ima dosta posla, jer nije neophodno samo voditi računa o ograničenom budžetu, već i obratiti pažnju i na zadovoljstvo delegata.\nProlazeći kroz igricu, takmičar se upoznaje sa stvarnim kongresnim i smeštajnim kapacitetima u Srbiji, a kroz bogati izbor fotografija stiče još realniju sliku o ponudi Srbije, saopštila je Turistička organizacija Srbije.\nOva virtuelna avantura omogućiće svim zainteresovanim turistima da vide Srbiju drugačije od ostalih zemalja, a potencijalnim ulagačima na zabavan način predstaviti kapacitete naše zemlje.


Na prodaju poslovni prostor Centroprometa u Šidu\nStečajni upravnik Privrednog društva za trgovinu Centropromet Šid, koje je u stečaju od 31. maja 2011. godine, oglasilo je novu prodaju pokretne i nepokretne imovine tog preduzeća.\nPredmet prodaje ovog puta je sedam zgrada i pokretna imovina koja se nalazi u njima nalazi. Za poseban deo zgrade broj 1 Centroprometa u Ulici Jelice Stanivuković u Šidu početna cena je nešto manje od 2,176 dinara.\nPoseban deo zgrade u Ulici braće Petrović prodaje se po početnoj ceni od 1,57 miliona dinara, a za deo zgrade smešten u Ulici naselje Istok početna cena je 2,084 miliona dinara.\nZgrada Centroprometa koja se nalazi u katastarskoj opštini Jamena u Ulici Miloša Obilića, sa pokretnom imovinom, ima početnu cenu od 462.102 dinara, a zgrada u Ulici Janka Veselinovića u Šidu, kao i posebna poslovna zgrada uz svu imovinu koštaju nešto više od 10,433 miliona dinara.\nPoseban deo zgrade i pomoćna zgrada u Ulici Karađorđeva imaju početnu cenu od 20,74 miliona dinara.\nRok za otkup prodajne dokumentacije je 17. januar 2018. godine, a nova prodaja imovine javnim nadmetanjem zakazana je za 24. januar 2018. u Agenciji za licenciranje stečajnih upravnika, Odeljenje u Novom Sadu.\nZeleniji EPS - Akcioni plan za ekologiju\nElektroprivreda Srbije uložiće do 2015. godine u zaštitu životne sredine oko 864 miliona evra, rečeno je danas na konferenciji "Kako da EPS bude zeleniji".\nBEOGRAD - Elektroprivreda Srbije uložiće do 2015. godine u zaštitu životne sredine oko 864 miliona evra, rečeno je danas na konferenciji "Kako da EPS bude zeleniji".\nDirektor Sektora za strategiju EPS Aleksandar Jakovljević precizirao je da će se raditi blizu 50 projekata koji će biti realizovani a da je oko 650 miliona evra predviđeno za zaštitu vazduha, oko 53 miliona za zaštitu zemljišta, 45 miliona za zaštitu vode, a ostalo za upravljanje otpadom, reorganizaciju...\nI Novi Beograd dobija Lidl\nSekretarijat za urbanizam i građevinske poslove Beograd oglasio je javni uvid urbanističkog projekta za izgradnju maloprodajnog objekta supermarketa Lidl na toj lokaciji. Svi zainteresovani mogu pogledat urbanistički projekat od danas do 21. decembra 2017. godine, svakog radnog dana od 9 do 15 časova. Nosilac izrade je Angosta Beograd.


Može li se učiti Kur'an i dove kada se pojavi nervoza i rastrojenost uoči i za vrijeme menstruacije\nNaslovnica Ihsan Žena Može li se učiti Kur'an i dove kada se pojavi nervoza i...\nMenstrualni ciklus (hajz) i postporodjajni period (nifas) su sasvim normalne pojave kod svake zene, i u skladu s time treba da se i ponasaju, a posebno kada su u pitanju islamske duznosti. Taj period ne treba ni slucajno da bude nikakav treret za muslimanku i da se, zbog neugodnosti koju sa sobom donosi, osjeca manje vrijednom ili beskorisnom.\nHajz i nifas je sprecavaju da obavlja namaz, post, ulazi u dzamiju, osim ako ima potrebu da samo prodje kroz dzamiju s tim da bude sigurna da je nece zaprljat svojom necistocom, sprecava je u spolnom odnosu u polni organ ali nema smetnje nasladjivanje tijelom iznad pupka i ispod koljena kako nam je prenijela Ajsa r.a.: „Allahov Poslanik, s.a.w.s., mi je naredjivao da pokrijem spolni organ pa bih to i uradila, a on bi imao intimni odnos sa mnom, a bila bih u hajzu.“\nAko je za vrijeme obavljanja hadza zadesi stanje necistoce, tada ce raditi sve sto rade i druge hadzije, osim sto nece obavljati tevaf oko Kabe, niti saj izmedju Saffe i Merve sve dok ne prestane period necistoce, nakon cega ce se okupati i obaviti tevaf i saj.\nVeoma je vazno da svaka muslimanka nauci da planira svoje vrijeme u svakoj prilici, pa tako i u periodu necistoce izazvane hajzom ili nifasom, koja je ralativno dug period u odnosu na necistocu dzunuba, zbog cega se i razlikuju propisi vezani za necistocu dzunuba, jer on moze odmah nakon oneciscenja da se okupa ili uzme tejemum te nesmetano obavlja islmaske duznosti.\nMuslimanka u hajzu i nifasu ce sto vise da uci zikr, da trazi oprost za svoje grijehe, da slusa ucenje Kur’ana (posebno kada joj se javi nervoza koja cesto dolazi uz period necistoce), da ga uci napamet, i obnavlja sure koje je naucila, kako ih ne bi zaboravila, a posebno u periodu nifasa koji moze da traje i do 40 dana ili manje od toga sto je dug period. Zena moze da uci Kur’an, ali da ga ne dodiruje, da uci tefsir i drugu islamsku literaturu, da slusa poucna predavanja na razlicite islamske teme i time jaca svoj iman.\nPeriod necistoce je ni slucajno ne spreceva u cinjenjenju dobra i odvracanju od zla jer to je duznost svakog muslimana u svakoj situaciji. Ona ne smetano moze da dijeli sadaku, zekat, cini dobrocinstvo svojoj porodici i drugima. Najljepse da svoje vrijeme rasporedi tako sto ce recimo u periodu cistoce redovno da uci po dzuz i vise Kur’ana, pa da svaki mjesec prije pojave hajza zavrsi jednu hatmu, a to je velika blagodat koja sa sobom nosi niz pogodnosti kao sto je primanje dove.\nNakon nastupanja hajza, vrijeme ce posvetit ibadetu i sirenju svog islamskog znanja, a nakon sto nastupi period cistoce nastavit sa novom hatmom (ucenjem citavog Kur’ana), tako da svaki mjesec prouci po jedan puta cijeli Kur’an, s tim da to ucenje za vrijeme ramazana umnogostruci zbog posebih osobenosti i blagodati koje sa sobom nosi mjesec ramazan.\nUkoliko muminka pravilno ispanira svoje vrijeme i svoj zivot, tada nece ni osjetiti vrijeme necistoce hajza i nifasa, i to nece donijeti sa sobom neugodnosti koje mogu da se pojave ukoliko ne vodi racuna o gore navedenim stvarima.\n„Onome ko cini dobro bio muskarac ili zena, a vjernik je, Mi cemo dati da prozivi lijep zivot i doista cemo ih nagraditi boljom nagradom nego sto su zasluzili.“ (Kur’an)


oružja - Sputnjik Srbija\n00:28 23 Januar 2021\nAmerički „Džavelini“ isporučeni Ukrajini – ne rade?\nAmerički protivtenkovski sistemi „Džavelin“ koji su isporučeni Ukrajini ne rade, jer im je istekao rok za eksploataciju, saznaju ruski mediji pozivajući se na objavljen izveštaj direktora ukrajinske odbrambene kompanije „Luč“ Olega Korosteljeva.\nMoskva razmatra isporuke sistema PVO i MiG-29 Srbiji\nSrbija je zainteresovana za kupovinu ruskih sistema protivvazdušne odbrane tipa „tor“, „pancir“ i „buk“, kao i za lovce MiG-29.\nRuski proizvođači oružja među najboljima\nList „Difens njuz“ objavio je danas godišnji rejting sto vodećih svetskih kompanija u sferi vojne industrije. Među najboljima našlo se sedam ruskih preduzeća, od kojih je nekoliko zauzelo visoke pozicije, unapredivši pokazatelje iz prošle godine.\nEksplozija u fabrici oružja, poginula jedna osoba\nU mojkovačkoj fabrici oružja „Tara grup“ jutros oko 7.15 sati došlo je do eksplozije u kojoj je jedna osoba poginula, dok je sedam povređeno, saopštila je policija Crne Gore.


Zaharijeva:Skoplje mora da promeni politiku prema BUG\nTanjug 18. novembra 2020. 17:43\nSOFIJA – Bugarska je uvek demonstrirala doslednost, predvidljivost, transparentnost i konstruktivnost, ali uprkos svim svojim aktima dobrosusedstva, Skoplje nikada nije promenilo suštinu svoje politike prema Bugarskoj, izjavila je danas potpredsednica vlade i ministarka spoljnih poslova Ekaterina Zaharijeva.\n„U stvari, Skoplje je nastavilo svoju politiku održavanja neosnovanih tvrdnji o manjinskim pravima, istoriji i jeziku, između ostalog“, rekla je Zaharijeva, prenela je BTA.\nOna je navela da osim ako ne dobiju pravne garancije iz Skoplja u kontekstu pregovaračkog procesa sa EU da će se ova politika promeniti, Bugarska ne može da da zeleno svetlo za prvu međuvladinu konferenciju EU-Severna Makedonija i za početak pregovora o članstvu.\n„Naveli smo primere veštackih administrativnih barijera podignutih protiv bugarskih investitora, razvoj veze Istok-Zapad je odložen, Skoplje nije predložilo nijedan infrastrukturni projekat u ovoj oblasti za novi period pretpristupnih programa“, rekla je Zaharijeva.\nOna je naglasila da je u medijima Severne Makedonije vladala histerija, podsticana otvorenim govorom mržnje u odnosu na Bugarsku i da se svako ko izrazi suprotno mišljenje smatra izdajnikom.\n„Ostavljamo otvorena vrata za komunikaciju i spremni smo da održimo bilateralne pregovore, navela je Zaharijeva.\nPrema njenim rečima, Bugarska će nastaviti sa svojim dobronamernim pristupom, ali trenutno ponašanje Severne Makedonije je obavezuje da privremeno obustavi podršku i saglasnost za održavanje prve međuvladine konferencije dok ne dobije jasnu garanciju u pravno obavezujućem dokumentu.